הוועדה המיוחדת לפניות הציבור, כנסת 23, פרוטוקול מספר 30, 2020-11-04 09:30

 << אורח >> יעקב סגל: בוקר טוב.

 << אורח >> יעקב סגל: אני פותח את ישיבת הוועדה המיוחדת לפניות הציבור.

 << אורח >> יעקב סגל: על סדר-היום: ביטול תקציב הסייעות בצהרונים בשנת הלימודים תשפ"א.

 << אורח >> יעקב סגל: בשעה טובה חזרנו ללימודים.

 << אורח >> יעקב סגל: עד שחזרנו, עברנו מה שעברנו ועדיין גם לא כולם חזרו.

 << אורח >> יעקב סגל: אבל יש כאלה שרוצים לחזור.

 << אורח >> יעקב סגל: יש כאלה הורים שרוצים לצאת לעבוד.

 << אורח >> יעקב סגל: לא מספיקות הבעיות איתן מתמודדים יום יום נוכח המצב שאנחנו חיים בו.

 << אורח >> יעקב סגל: כולנו מקווים ומתפללים שהתקופה הקשה הזאת תחלוף במהרה.

 << אורח >> יעקב סגל: אבל אנחנו צריכים בינתיים לתמרן, לחיות בשגרת הקורונה.

 << אורח >> יעקב סגל: לחיות עם זה, להבין את זה.

 << אורח >> יעקב סגל: מה לעשות?

 << אורח >> יעקב סגל: רוצים אבל לפעמים לא יכולים.

 << אורח >> יעקב סגל: למה אני מתכוון?

 << אורח >> יעקב סגל: לנושא הצהרונים.

 << אורח >> יעקב סגל: הצהרונים נותנים את האפשרות להורים לצאת לעבוד ולהתפרנס אבל הם לא יכולים.

 << אורח >> יעקב סגל: יש הורים שנמצאים בחל"ת, יש כאלה שפיטרו אותם.

 << אורח >> יעקב סגל: אבל יש כאלה שכן יכולים ויש להם אפשרות.

 << אורח >> יעקב סגל: אז מה עושים להם?

 << אורח >> יעקב סגל: תישארו בבית, כנראה נחמד להיות בבית.

 << אורח >> יעקב סגל: לכן התכנסנו.

 << אורח >> יעקב סגל: תכף נשמע פרטים מאלה שמתמצאים בעניין אבל לא הפעילו את הצהרונים.

 << אורח >> יעקב סגל: ההשלכות של הדבר הזה, לצערי, הן השלכות לא נעימות.

 << אורח >> יעקב סגל: באופן כללי, כל מודל התקצוב של הגנים לא מכסה את עלויות ההפעלה.

 << אורח >> יעקב סגל: זה כבר שנים רבות שמדברים על לשנות את מודל התקצוב.

 << אורח >> יעקב סגל: אם עסקינן בצהרונים אז למודל ההפעלה של הצהרונים אין בכלל תקרה לגנים המפעילים.

 << אורח >> יעקב סגל: מי מפעיל בדרך-כלל את הצהרונים?

 << אורח >> יעקב סגל: אלה הגנים שגם אין להם תקרה.

 << אורח >> יעקב סגל: לפני תקופה התבשרנו על-ידי משרד החינוך שקיצצו את תקציב הסייעות בצהרונים.

 << אורח >> יעקב סגל: על מי זה נופל?

 << אורח >> יעקב סגל: מי צריך לשלם על זה?

 << אורח >> יעקב סגל: הגנים.

 << אורח >> יעקב סגל: אמרנו לפני שתי דקות שבין כה הגנים לא מקבלים מה שהם אמורים לקבל.

 << אורח >> יעקב סגל: הצהרונים לא מכסים את ההוצאות.

 << אורח >> יעקב סגל: דרך-אגב, הם נמצאים בבניין שאף אחד לא נותן להם שום דבר והכול נופל עליהם.

אומרים ביידיש: לפני שניכנס יותר לפרטים אני רוצה לתת את רשות הדיבור לרואת חשבון גברת אביגיל שוקוביצקי.

אומרים ביידיש: שנים רבות היא מכירה את התחום, עוסקת בתחום.

אומרים ביידיש: עבודת קודש היא עושה עם צוות המשרד שלה על-ידי הצפת העניין בכל זמן ובכל מקום.

אומרים ביידיש: יש לה הרבה הרבה הצלחות וידע בדבר הזה.

אומרים ביידיש: בבקשה.

אביגיל שקוביצקי: (מוצגת מצגת) האירוע של קול קורא של סייעות לשנת הלימודים תשפ"א, בעיניי הוא אירוע סופר חשוב והוא צומת משמעותי שצריך להציף.

אביגיל שקוביצקי: הוועדה לפניות הציבור היא הוועדה הכי רלוונטית בעיניי לפתוח את הדיון על הסיפור של קול קורא תשפ"א.

אביגיל שקוביצקי: אני חושבת שזה יצא מבורך שוועדת החינוך וועדת הכספים לא דנו בזה אלא שזה התחיל דווקא מפניות הציבור.

אביגיל שקוביצקי: בסופו של דבר הפנייה היא של הציבור.

אביגיל שקוביצקי: מאחר ויש לנו פה הרבה ישויות ורשויות, אז אין אחד שיכול להוביל את השיח התקציבי למעט ההורה, שהוא מקבל את שירות הקצה, הוא זה שנפגע.

אביגיל שקוביצקי: בסופו של דבר כשאין צהרון או שחס וחלילה יש צהרון פיראטי, אז הוא נפגע עם הילד שלו.

אביגיל שקוביצקי: אני אדבר במספרים אבל כאימא הילדות שלי לומדות כרגע בבית אז לא חשבתי שיש בעיה שאין צהרון.

אביגיל שקוביצקי: אבל השבוע אחת למדה במרחב ולא עדכנה אותי והילד בן השנתיים וחצי הגיע הביתה ואף אחד לא היה בבית.

אביגיל שקוביצקי: מבחינתי כאימא, אם צריך לבחור בין עבודה לצהרון, אני תמיד אבחר להיות בעבודה כי זאת הדרך שלי.

אביגיל שקוביצקי: לכן אם אין צהרון הילד שלי הוא בסכנה.

אביגיל שקוביצקי: לא רק של תזונה אלא בסכנה הכי פשוטה.

אביגיל שקוביצקי: גם אם ילד בן 10 או 8 יקבל אותו וגם אם אבא יגיע אחרי חצי שעה, כי זה מה שקורה, עדיין אנחנו באיזו חשיפה.

אביגיל שקוביצקי: צהרונים פיראטים שנפתחים כרגע זה לא נראה לי.

אביגיל שקוביצקי: כמי שמכירה את חוק הפיקוח על צהרונים אני חושבת שזה לא חוקי וגם מסוכן.

 << אורח >> יעקב סגל: זה קורה היום בשטח?

אביגיל שקוביצקי: מתחילים צהרונים פיראטיים.

 << אורח >> יעקב סגל: אין ברירה.

אביגיל שקוביצקי: אין ביטוח.

אביגיל שקוביצקי: אם חלילה ילד ייפצע זה יותר גרוע בעיניי.

אביגיל שקוביצקי: כל עוד יש קורונה והבנות הגדולות שלי בבית אנחנו איכשהו נתגבר על הצהרון.

אביגיל שקוביצקי: לכן קול הצעקה שעולה מהשטח הוא לא במלוא עוצמתו כי בהרבה משפחות יש מישהו שיכול לקבל את הילד בזכות הקורונה.

אביגיל שקוביצקי: לקורונה יש גם יתרונות שהבוגרים יותר בבית.

אביגיל שקוביצקי: אני מעסיקה כ-80 נשים חרדיות שהן אימהות לילדים.

אביגיל שקוביצקי: יש כמה נשים שאמרו לי שהן לא יוכלו להמשיך לעבוד.

אביגיל שקוביצקי: הן נקרעות וכל יום עם הפתרון שלו והמצב מאוד קשה.

אביגיל שקוביצקי: אני באה לפה אחרי שעובדות אמרו לי תאמרי את הכול ולכן הוועדה לפניות הציבור נראית לי הכי רלוונטית.

אביגיל שקוביצקי: לפני שנדבר על פרויקט ניצנים, אנחנו חייבים לצלול רגע לנושא המרכזי.

אביגיל שקוביצקי: הנושא המרכזי זה לא הפרויקט של הצהרונים אלא גני הילדים.

אביגיל שקוביצקי: רק אם נעשה זום אין על גני ילדים נוכל אחר-כך זום אין מהיר על צהרונים ואז נוכל לחבר את הבעיה.

אביגיל שקוביצקי: אז אנחנו נעשה זום אין על גני ילדים.

אביגיל שקוביצקי: יש לנו שלושה רכיבים חסרים בגני ילדים: תקצוב סייעת בחסר, תקצוב גננת בחסר והיעדר תקצוב להוצאות תפעול ותקורה.

אביגיל שקוביצקי: אני לא מחדשת פה להרבה מאוד אנשים אבל אני בכל זאת אסקור בקצרה לטובת מי שפחות מעורב בעניינים.

אביגיל שקוביצקי: תקציב גני ילדים מחושב לפי ממוצע נורמטיבי.

אביגיל שקוביצקי: משרד החינוך בא ואמר שגננת ממוצעת היא בוותק מסוים, סייעת ממוצעת היא בוותק מסוים.

אביגיל שקוביצקי: היא הולכת להיות חולה 5% מהחיים שלה ולא יותר.

אביגיל שקוביצקי: רק שליש מהצוות עומדות להיות אימהות.

אביגיל שקוביצקי: ההנחה היא כנראה ששליש גברים, שליש לא אימהות ושליש אימהות, כאשר בפועל אנחנו יודעים שסייעות הן תמיד נשים ורובן אימהות.

אביגיל שקוביצקי: הנחות עבודה שיצרו איזה מודל תקצוב של גן ילדים.

אביגיל שקוביצקי: חילקו למספר ילדים נורמטיבי לפי משרד החינוך והגיעו לתקציב שכל"ם של ילד.

אביגיל שקוביצקי: שכל"ם זה שכר לימוד שהמדינה משלמת ולכן לא גובים שכר לימוד מהילד.

אביגיל שקוביצקי: חוק לימוד חובה, שכר הלימוד משולם על-ידי המדינה ולא על-ידי ההורים.

אביגיל שקוביצקי: התקציב הראשון שחסר זה תקציב סייעת שהוא בחסר.

וליד טאהא: את מדברת על סייעת שנייה?

אביגיל שקוביצקי: לא, לא, סייעת ראשונה.

אביגיל שקוביצקי: סייעת שנייה הגיעה לעולם במצב שמלכתחילה באו ואמרו שזה התקציב, זה מה שאתם מקבלים, עם זה תסתדרו.

אביגיל שקוביצקי: זה אפילו לפי חוק בחירה אם אתה רוצה לקחת את הסייעת השנייה או לא.

אביגיל שקוביצקי: לכן סייעת שנייה אנחנו מניחים כרגע בצד.

אביגיל שקוביצקי: אני מדברת על הסייעת הראשונה.

אביגיל שקוביצקי: הסייעת הראשונה מתוקצבת בחוסר משמעותי.

אביגיל שקוביצקי: כאיש מספרים הייתי אמורה להגיד בכמה היא מתוקצבת בחסר אבל אני לא יכולה כי יש שונות מאוד גדולה.

אביגיל שקוביצקי: מטבע הדברים, בגלל שאנחנו אומרים שזה מודל שמתוקצב סל מחיר פיקס, אז יכול להיות אחד שיש לו חסר של 10% ויכול להיות גם 20% ו-30%.

אביגיל שקוביצקי: אני אתן כמה דוגמאות.

אביגיל שקוביצקי: אני מלווה תקציבית בערך ב-30 רשויות מקומיות ויש לי מספר רשויות מקומיות שאני מלווה אותן, שהן בגירעון מידי שנה.

אביגיל שקוביצקי: הסיבה שהם הגיעו לתוכנית הבראה או תוכנית המראה במקרה הטוב והסיבה שהמדינה היתה צריכה להביא להם מענקים והלוואות שנה אחר שנה היה בגלל הסייעות.

אביגיל שקוביצקי: אפילו הם הופתעו.

אביגיל שקוביצקי: בעצם גני הילדים זה נבלע.

אביגיל שקוביצקי: ברוב הרשויות תקציב החינוך הוא 50% ומעלה.

אביגיל שקוביצקי: זה נראה שהכול בגלל פעילויות חינוך.

אביגיל שקוביצקי: לא, זה לא בגלל העל יסודי, לא בגלל היסודי וגם לא בגלל הגנים אלא בעיקר בגלל הסייעות.

אביגיל שקוביצקי: הרשויות המקומיות משקיעות ומשלימות סכומי עתק לסייעות בגלל כל הסיבות שרשומות פה.

אביגיל שקוביצקי: זה בגלל הוותק שהוא נמוך כי הוא רק לפי 10 שנים והרבה רשויות מעסיקות סייעות ותיקות.

אביגיל שקוביצקי: זה בגלל שתוספת סייעות של 10% שרשויות מקומיות מחויבות.

אביגיל שקוביצקי: משרד החינוך שבסופו של דבר מתוקצב על-ידי אותו משרד אוצר שהביא לאותם הסכמים לא מכיר ולא מתקצב.

אביגיל שקוביצקי: אולי בגלל שזה הסכמים חדשים והוא הגיע לעדכן באקסל תוספת אם ותוספת מעונות.

אביגיל שקוביצקי: ההנחה היא שרק שליש אימהות.

אביגיל שקוביצקי: מילוי מקום זה 5% כאשר הלמ"ס חקר וראה שהממוצע של המחלה זה 9%.

אביגיל שקוביצקי: אנחנו מוסיפים את הפנסיה שמשלמים בחופשת לידה לעובדת שיולדת אז אנחנו מגיעים ל-10%.

אביגיל שקוביצקי: זה עוד לא במצב של קורונה.

אביגיל שקוביצקי: אני מניחה שבמצב של קורונה שיעור תשלומי המחלה גדלים ועדיין בתקציב יש רק 5%.

אביגיל שקוביצקי: לכן יש הרבה תקנים של מילוי מקום שבסופו של דבר לא מתוקצבים ואין כמעט רשות מקומית שאין לה סטיית תקן, לא בשיבוץ הבסיסי אלא בגננות המשלימות.

אביגיל שקוביצקי: יכול להיות שמשתמשים בסייעות שניות אבל מלכתחילה לא צריך סייעת שנייה.

וליד טאהא: אני אומר שיש להם גירעון שלילי.

אביגיל שקוביצקי: גירעון שלילי, לחלוטין.

אביגיל שקוביצקי: שעת הפסקה ושעת הורות, שזה כסף קטן במקרה שהיא עובדת במשרה מלאה ומצ'ינג, שזה ידוע.

אביגיל שקוביצקי: 10% נדרש להשלים אם זה בטרום חובה.

אביגיל שקוביצקי: במועצות אזוריות נדרש גם מהטרום חובה וגם מגן חובה.

אביגיל שקוביצקי: אז בלי קשר לקול קורא התארגנה איזו אמירה מהשטח שהיתה צריכה להגיע לשולחן הזה או לשולחן אחר, שצריכים לעשות משהו עם תקציב הסייעות ולהגדיל אותו.

אביגיל שקוביצקי: החלק השני זה תקציב גננת בחסר בגני מוכר שאינו רשמי.

אביגיל שקוביצקי: גננת מתוקצבת לפי מוסמך 12.

אביגיל שקוביצקי: למה הכוונה?

אביגיל שקוביצקי: אומרים שיש לה דירוג מוסמך לפי ותק של 12.

אביגיל שקוביצקי: אלא מה?

אביגיל שקוביצקי: שדירוג מוסמך כבר לא קיים הרבה מאוד שנים.

אביגיל שקוביצקי: בזמני עוד היה מוסמך.

אביגיל שקוביצקי: 20 שנה אני מחוץ לסמינרים.

אביגיל שקוביצקי: היום אין אפשרות לתת גננת פחות מבכיר וגם ותק של 12 הוא לא ותק משקף.

אביגיל שקוביצקי: יש הוכחות, נתונים ברורים, מסד נתונים של ותק גני הילדים במדינת ישראל.

אביגיל שקוביצקי: אם עושים שם את הסימולציה המאוד פשוטה וברורה שמשרד האוצר הסכים לה, הוותק הממוצע היום במדינה הוא 17-18.

אביגיל שקוביצקי: לכן, באמת, לפני 5 שנים בהסכם הקואליציוני משרד האוצר הסכים להכניס שוותק הסייעות יתעדכן ל-15.

אביגיל שקוביצקי: אני אומרת 18 כי מאז עברו כמה שנים.

אביגיל שקוביצקי: את הוותק 15, שזה צנוע, שעלה מ-12, אני זכיתי לחשב.

אביגיל שקוביצקי: יכול להיות שתשאלו למה לא כתבתי 20 והיינו לוקחים מהקופה הקואליציונית יותר?

אביגיל שקוביצקי: אבל פשוט השתמשנו באותם נתונים מדויקים שמשרד החינוך מפרסם.

אביגיל שקוביצקי: ותק הגנים אמור להיות שווה לוותק הסייעות.

אביגיל שקוביצקי: אם ותק הגנים במדינת ישראל הוא היום 17-18, אז הוותק של הסייעות הוא בהתאמה.

אביגיל שקוביצקי: הוותק הוא יחסית נמוך ממה שאנחנו מצפים כי בעבר גני טרום חובה לא היו תחת משרד החינוך.

אביגיל שקוביצקי: זה רק אחרי טרכטנברג שהוא הכניס את זה.

אביגיל שקוביצקי: אז באותה תקופה היו הרבה גנים שהיו גנים פרטיים והם לא היו בתוך הסל.

אביגיל שקוביצקי: כאשר כל הגנים נכנסו להיות תחת כנפי משרד החינוך זה הוריד את הוותק הממוצע כי פתאום נהיו הרבה סייעות חדשות.

וליד טאהא: בין כה הסייעות מועסקות על-ידי הרשות ולא על-ידי משרד החינוך.

אביגיל שקוביצקי: הסייעות מועסקות על-ידי הרשות ולכן הן סופגות את הפער המטורף.

אביגיל שקוביצקי: גננות מועסקות על-ידי משרד החינוך ולכן רשויות מקומיות כמעט ולא נפגעות, למעט אם יש גננות עודפות.

אביגיל שקוביצקי: 10% הם כן סופגים כי בטרום חובה יש מצ'ינג של 10% לרשות.

אביגיל שקוביצקי: אבל מוכר שאינו רשמי, הבעלויות עצמן מעסיקות.

אביגיל שקוביצקי: באמת, מוכר שאינו רשמי זה מאפיין בעיקר למגזר החרדי ולמגזר החרדי.

אביגיל שקוביצקי: סייעות זה חוצה את כל הרשויות לכן היה לי קל להתחיל עם סייעות.

אביגיל שקוביצקי: אמרתי גם לחבר הכנסת טסלר, אני לא באה לפה דווקא בכובע חרדי.

אביגיל שקוביצקי: אני בהחלט באה בכובע גם מטעם רשויות מקומיות.

אביגיל שקוביצקי: אלמלא הקורונה יכול להיות שהיינו מביאים נציגות מהרשויות.

אביגיל שקוביצקי: הם האמינו שהציבור החרדי יעשה את העבודה ובסוף זה יסתדר.

אביגיל שקוביצקי: אז גננת ראינו שחסר, זה מוסמך 12.

אביגיל שקוביצקי: עוד פעם הבעיה של תוספת מעונות, אין תוספת גיל.

אביגיל שקוביצקי: זאת אומרת, אנחנו עוברים על תוספות שחייבים לשלם לגננת.

אביגיל שקוביצקי: חד משמעית מי שלא ישלם עובר על החוק והעובדת יכולה לתבוע אותו.

אביגיל שקוביצקי: משרד החינוך יעשה ביקורת ויתנה את הרישיון בהשלמה וזה דבר מבורך.

אביגיל שקוביצקי: כבר כמעט עשור משרד החינוך עושה ביקורות ומי שלא משלם כמו שצריך לגננת, אחת דינו.

אביגיל שקוביצקי: זה הכי נכון להגן על מעמד הגננת ועל מעמד הסייעת.

אביגיל שקוביצקי: החסר השלישי זה החסר בתקצוב הוצאות טיפול בתקורה.

אביגיל שקוביצקי: יש איזה 15,000 שתקועים כבר משהו כמו 20 שנה שמביאים לגן 15,000 בשנה וזה נשחק.

אביגיל שקוביצקי: זה לחשמל, למים ולבלאי.

אביגיל שקוביצקי: זה משהו כמו 5% מהתקציב ונותנים את זה רק בטרום חובה ולא בגן חובה.

אביגיל שקוביצקי: אז בכל גן רשות מקומית סופגת הרבה מאוד עלויות.

אביגיל שקוביצקי: אם זה מוכר שאינו רשמי, אנחנו בבעיה קשה כי אסור לגבות מהורים בחוק לימוד חובה.

אביגיל שקוביצקי: אז איך המוסד יכול להתאזן?

אביגיל שקוביצקי: העירייה לא נותנת לו בדרך-כלל למרות שיש עיריות שכן.

אביגיל שקוביצקי: למשל, עיריית ירושלים נותנת לרוב הגנים כי היא אומרת, כמו שאני נותנת לגן של המגזר הכללי, אין סיבה שאני לא אתן לגן של ילד חרדי שלומד את אותו חשמל ומים.

אביגיל שקוביצקי: היא לא מתערבת בפדגוגיה.

אביגיל שקוביצקי: יש הרבה רשויות שנותנות כספים כאלה ואחרים, חלק יפה חלק פחות וחלק לא נותנות בכלל.

אביגיל שקוביצקי: אז נוצר מצב שהמפעיל של הגן הוא בחסר תקציבי משמעותי.

אביגיל שקוביצקי: אסור לו לגבות מההורים.

אביגיל שקוביצקי: מה הוא יעשה?

אביגיל שקוביצקי: האם יפגע ברמת השירות?

אביגיל שקוביצקי: האם יפגע חלילה בשכר של הגננת?

אביגיל שקוביצקי: האם יישא לאמריקה להביא כסף ועכשיו הגבולות סגורים?

אביגיל שקוביצקי: אני לא יודעת אבל זה אומר שאנחנו יושבים פה על איזה הר געש של תקצוב גני ילדים.

אביגיל שקוביצקי: הוגשו הרבה בג"צים ויש בגצ"ים שהם בתהליכים.

אביגיל שקוביצקי: כרגע לא היה שינוי משמעותי, למעט בהסכמים קואליציוניים שזה פלסטר.

אביגיל שקוביצקי: הסכם קואליציוני בא והולך.

אביגיל שקוביצקי: אז הבנו מלמעלה שבגני הילדים מודל התקצוב הוא בעייתי, לא משהו שיש חולק.

אביגיל שקוביצקי: גם משרד החינוך מסכים.

אביגיל שקוביצקי: גם מרכז המחקר של הכנסת שעמד איתנו הרבה פעמים בקשר הוציא מחקרים.

 << אורח >> יעקב סגל: כולם מסכימים אז איפה הבעיה?

אביגיל שקוביצקי: את זה אני שואלת את חברי הכנסת.

וליד טאהא: באוצר.

אביגיל שקוביצקי: השלט חבר כנסת עומד לפניכם, לא לפניי.

 << אורח >> יעקב סגל: ווליד, נתת תשובה, האוצר.

וליד טאהא: נכון, אני מכיר.

וליד טאהא: הייתי מנהל אגף חינוך ואני מכיר.

וליד טאהא: אני מתרשם גם מהבקיאות שלך.

וליד טאהא: לא הכרתי את הגברת.

אביגיל שקוביצקי: בשביל זה באתי.

וליד טאהא: מה התפקיד שלך?

אביגיל שקוביצקי: אני רואת חשבון במשרד מישור חשבות שמתעסק בעיקר בתקציבי חינוך, רווחה ומוניציפאלי, עם רשויות ומוסדות.

 << אורח >> יעקב סגל: לקבל קומפלימנט מחבר הכנסת ווליד זה לא קל.

אביגיל שקוביצקי: אנחנו נעבור רגע לצהרוני ניצנים שזה כבר לא בזמנכם אז אולי נלמד משהו חדש.

אביגיל שקוביצקי: צהרוני ניצנים יש לנו גם חסרים אבל אני חייבת לומר מילה טובה.

וליד טאהא: בזמני היה ציל"ה, רק המירו את השם.

אביגיל שקוביצקי: לא, חס וחלילה.

אביגיל שקוביצקי: ציל"ה היה באמת קול קורא מאוד מורכב עם הרבה מאוד כשלים.

אביגיל שקוביצקי: מי שחווה אותו זה לא הרבה רשויות, זה רק רשויות חרדיות וערביות.

וליד טאהא: אני חוויתי אותו.

אביגיל שקוביצקי: בדיוק.

אביגיל שקוביצקי: עכשיו הרשות שהיית בה חווה עדיין כי עושים ביקורות לתשע"ג, תשע"ד, תשע"ה.

אביגיל שקוביצקי: בימים אלה נשלחו קיזוזים לרשויות המקומיות על פעילות שנעשתה לפני 5-6 שנים.

אביגיל שקוביצקי: ציל"ה היה פרויקט עם בעיות.

אביגיל שקוביצקי: היו צריכים לקבל תקן לפתיחת צהרון בטבלאות אקסל, שאין הוכחה אם היו או לא.

אביגיל שקוביצקי: אז עברו את ציל"ה, למדו את הלקח וייאמר לשבחו של משרד החינוך שהוא תיקן והוציא קול קורא ניצנים שהוא בהיר, ברור.

אביגיל שקוביצקי: יש אתר דיווח ברור.

אביגיל שקוביצקי: התקציבים היום מגיעים דרך מיתר וכל מנהל מחלקת חינוך וראש רשות יודע בדיוק מה קורה לעומת ציל"ה שזה היה במרכבה.

אביגיל שקוביצקי: אני חושבת שצהרוני ניצנים כמו שהם היום, את רוב הבעיות שהיו בפרויקט ציל"ה הם פתרו.

אביגיל שקוביצקי: כמה דברים הם לא פתרו.

אביגיל שקוביצקי: הם עשו דרך ארוכה ולכן אני כן מאמינה שמשרד החינוך עשה דרך מאוד ארוכה המעבר בין ציל"ה לניצנים.

אביגיל שקוביצקי: הוא כן פתוח וקשוב גם למעט התיקונים הנוספים.

אביגיל שקוביצקי: אחד מהם זה שיש חסר של חצי שעה בצהרונים של מוכר שאינו רשמי.

אביגיל שקוביצקי: מאחר שמוכר ואינו רשמי הודר מ"אופק חדש" בינתיים.

אביגיל שקוביצקי: בואו נקווה שבעזרת השם, כמו שעוז לתמורה הכניסו למוכר שאינו רשמי אז יכניסו גם "אופק חדש" לגני הילדים, אבל בינתיים חסרה חצי שעה.

וליד טאהא: טסלר צריך להתערב בזה.

אביגיל שקוביצקי: צריך לעבוד יותר קשה.

וליד טאהא: לצערנו זה לפי הסכמים קואליציוניים, לא הולך ככה לטובת הילד.

אביגיל שקוביצקי: למה?

אביגיל שקוביצקי: צריך להיות בסיס תקצוב.

וליד טאהא: למה הפסיקו תקצובים של שעות פיקוח, כי היו לפי הסכם קואליציוני והסתיים.

וליד טאהא: הם ישנו, לא חידשו.

אביגיל שקוביצקי: לא, נגמר הכסף.

אביגיל שקוביצקי: אם זה הסכם קואליציוני זה לא פתרון.

אביגיל שקוביצקי: הסכם קואליציוני זה לא פתרון.

 << אורח >> יעקב סגל: אני נותן לך בינתיים לומר מה שנראה לך, אבל תחכה לסוף.

אביגיל שקוביצקי: מה שקרה בצהרונים, הגן מסיים קודם, אם זה ב-13:00 או ב-13:30 ואז אם הצהרונים מתוקצב שעתיים אז זה אומר שהצהרון במוכר שאינו רשמי אמור להסתיים ב-15:30.

אביגיל שקוביצקי: קצת צמצמו את הבעיה כי יש רבע שעה של חפיפה.

אביגיל שקוביצקי: ברשמי, הסייעת והגננת נפגשות עם המפעילה והסייעת של הצהרון, מעבירים מידע על ילד, מי רגיש, למי יש בעיות.

אביגיל שקוביצקי: מדברות ביניהן רבע שעה.

אביגיל שקוביצקי: אז יש להן את השעתיים.

אביגיל שקוביצקי: במוכר שאינו רשמי הן אינן מדברות ביניהן.

אביגיל שקוביצקי: הגננת חייבת ללכת הביתה או להישאר בהתנדבות.

אביגיל שקוביצקי: לא מעבירים דיווח ואז חסכו את הרבע שעה של החפיפה ואז יש רבע שעה להשלים מהחצי שעה ואז חסרה רק רבע שעה.

אביגיל שקוביצקי: הרבע שעה שחסרה, יש הרבה צהרונים שמסיימים ברבע לארבע ויש צהרונים שגובים כסף מההורים מרבע לארבע עד ארבע.

אביגיל שקוביצקי: זה חסר קטן, הוא לא חסר גדול גם לא בסכום והיה נחמד מאוד שהיו מתקנים.

אביגיל שקוביצקי: זה רק מראה שאנחנו יושבים בצהרונים על איזה חסר תקציבי מלכתחילה.

אביגיל שקוביצקי: דבר נוסף שחסר זה הוצאות תפעול.

אביגיל שקוביצקי: יש תקציב תקורה.

אביגיל שקוביצקי: מקובל לומר שבצהרונים יש תקורה של 10%, אבל זאת אמירה דמגוגית.

אביגיל שקוביצקי: למה?

אביגיל שקוביצקי: כי כשאתה לוקח תקציב ואתה אומר שעל חלק ממנו אני נותן תקורה של 10%, אז בסופו של דבר זה נשמע מרשים 10%, אבל אם אנחנו לוקחים את התקורה מכול התקציב של הצהרונים אז זה רק 5%.

אביגיל שקוביצקי: למה אני מתכוונת?

אביגיל שקוביצקי: בגלגול הראשון של ציל"ה אמרו שהאוכל לא קשור לרשויות.

אביגיל שקוביצקי: אנחנו משרד החינוך נדבר עם הספק, הכול טוב ויפה ולכן אתם הרשות לא מנהלים את זה ולכן לא מגיע על זה תקורה.

אביגיל שקוביצקי: אבל מאחר והאחריות היום על האוכל, לדווח על המנות, על הרגישויות, האם האוכל הגיע, לדווח מספיק ובזמן שלא יהיו יותר מידי מנות ולא יהיו מנות עודפות ותקצוב עודף, האחריות היא על הרשויות.

אביגיל שקוביצקי: עד כדי כך שכשיש ביקורת על אוכל והזנה, מי חוטף את הקנסות?

אביגיל שקוביצקי: הרשות המקומית.

אביגיל שקוביצקי: לכן אם הרשות המקומית מנהלת פה את הנושא זה חלק מהפעילות שלה, בין אם הכסף עובר דרכה לספק ובין אם הכסף לא עובר דרכה.

אביגיל שקוביצקי: ואז בסופו של דבר, כשאני לוקחת את ה-37 שקלים לילד, את התקורה, אני מגיעה שזה 5%.

אביגיל שקוביצקי: 5% לתקורה מנהלית זאת תקורה יפה, מקובלת ומכובדת.

אביגיל שקוביצקי: גם ברשתות וגם במכרזים משרד החינוך אומר בעל-יסודי, שמקובלת עליו תקורה עד 6%.

אביגיל שקוביצקי: זה אומר 5% של תקורה בשביל החשבות שכר כי יש הרבה עובדים, ניהול כספים, רישום, שיבוץ, העובדת מגיעה ולא מגיעה, ודיווחים למשרד החינוך.

אביגיל שקוביצקי: מי שמכיר את פרויקט ניצנים זה המון טבלאות לדווח למשרד החינוך ברמה יומית וגם חודשית.

אביגיל שקוביצקי: ה-5% מספיקים.

אביגיל שקוביצקי: אני יכולה להעיד שאפשר לנהל את זה טוב.

אביגיל שקוביצקי: אבל חסר לנו את התפעול, את ההוצאות לחשמל, למים ולבלאי.

אביגיל שקוביצקי: כאן אנחנו נתקלים באיזו בעיה, שהרשויות המקומיות לא מספיק מודעות לקושי שיש למערכת של המוכר שאינו רשמי.

אביגיל שקוביצקי: מה קורה ברשות המקומית?

אביגיל שקוביצקי: אני יכולה לומר שבדקתי עשרות רשויות.

אביגיל שקוביצקי: פשוט נכנסתי לספר התקציב שלי.

אביגיל שקוביצקי: תפתיע אותי רשות שעשתה ניתוח.

אביגיל שקוביצקי: כל העלויות שנפלו על הגן, שזה עוד חשמל, עוד מים ועוד תיקונים, הן נכנסות לתוך הפרק של גני ילדים, מה שנקרא 1813 במספרים.

אביגיל שקוביצקי: לכן בניצנים הם רק משאירים את השכר והם רואים שזה מאוזן פחות או יותר.

אביגיל שקוביצקי: הם קיבלו תקציב מניצנים, העבירו למתנ"ס או מפעילים בעצמם או לזכיין אחר והם פחות או יותר מסתדרים.

אביגיל שקוביצקי: אבל את העלות שעלתה לגן בבוקר, החשמל, המים, הבלאי, הם לא ספרו.

אביגיל שקוביצקי: ברור שכשיש יותר תנועה הם משתמשים במטבח.

אביגיל שקוביצקי: למשל, אצלנו יש יחידת דיור, זוג צעיר היה שם והכול היה טוב ויפה.

אביגיל שקוביצקי: עכשיו אבא שלי נמצא שם והמשפחה מבקרת הלוך וחזור וזה בלאי טוטאל.

אביגיל שקוביצקי: כלומר, דברים ש-7 ו-8 שנים לא היינו צריכים לתקן, עכשיו תוך כמה חודשים.

אביגיל שקוביצקי: ברגע שילדים נמצאים עוד כמה שעות הם אוכלים, משחקים ומבשלים.

אביגיל שקוביצקי: גן ילדים שהמבנה שלו זה לא לאכול, ברור שיש בלאי משמעותי.

אביגיל שקוביצקי: אם רשות מקומית היתה עושה ניתוח זום אין, היתה לוקחת גן בלי צהרון במשך שנים וגן עם צהרון, היתה רואה שחסרים לה בערך 50 שקלים לילד.

אביגיל שקוביצקי: אלה ניתוחים שעשיתי בכמה רשויות.

אביגיל שקוביצקי: במוכשר הן כן מרגישים את זה כי מי שמפעיל את הצהרון זה ביד שמאל, זה זכיין מטעם הרשות, מתנ"ס או משהו אחר.

אביגיל שקוביצקי: מי שמחזיק את הגן בבוקר זאת יד ימין.

אביגיל שקוביצקי: זה מישהו ששכר או קיבל מבנה, משלם את החשמל, את המים ואת התיקונים.

אביגיל שקוביצקי: הוא בא בבוקר למחרת ורואה מה שברו לו בצהרון.

אביגיל שקוביצקי: לכן יש פה שתי ידיים ואז בולט הסכום.

אביגיל שקוביצקי: אני לא אכנס לקשיים שהם יותר גדולים בעיניי מכסף כי כסף זה לא הכול.

אביגיל שקוביצקי: יותר קשה שזה שני מנקים באותו חדר.

אביגיל שקוביצקי: שיש מריבה מי ניקה ומי שבר.

אביגיל שקוביצקי: יש מריבה על אחריות מי אחראי על ילדים.

אביגיל שקוביצקי: אם ילד לא הגיע מהגן לצהרון אז מי אחראי על המעבר?

אביגיל שקוביצקי: הרי הורדנו את רבע שעה חפיפה.

אביגיל שקוביצקי: זה דברים הרבה יותר גדולים מכסף אבל אני לא מדברת עליהם כי חלקת האלוהים שלי זה כסף וטבלאות אקסל וזה רבים וטובים ממני ידבר.

אביגיל שקוביצקי: אז אני מניחה בצד סוגיות שהן הרבה יותר כבדות בעיניי כי התנהלות אנושית וחוסר היתכנות לסנכרון יוצרת דבר חמור יותר מכסף.

אביגיל שקוביצקי: על כסף של 50 שקלים לילד אני מאמינה שאפשר להתגבר.

אביגיל שקוביצקי: יש חסמים קטנים נוספים שאני אהיה קטנונית אם אמנה אותם אז נתתי רק דוגמה אחת ואני אניח אותה בצד.

אביגיל שקוביצקי: חסר אחרון חביב שלא קשור כאן לוועדה ואני גוזלת מזמנכם דקה אחת.

אביגיל שקוביצקי: צהרונים ומוסדות פטור מקבלים 55% תקצוב.

אביגיל שקוביצקי: אני מבקשת מכם שתמשיכו עם זה.

אביגיל שקוביצקי: ילד שני מקבל חצי שניצל כל יום במדינת ישראל.

אביגיל שקוביצקי: כשהיה צהרון של משרד הכלכלה, לא היה משנה מה בבוקר הוא לומד, ילד בכיתה א' שלומד גמרא או חשבון, אבל נניח שהוא לא לומד ליבה.

אביגיל שקוביצקי: בצהריים זה היה משרד הכלכלה.

אביגיל שקוביצקי: באו ונתנו לו שניצל כמו כל ילד במדינת ישראל.

אביגיל שקוביצקי: אבל כשזה הגיע למשרד החינוך – אני אומרת את זה במלוא האמון שזאת היתה פשלה.

אביגיל שקוביצקי: יצא לי לדבר עם כל חשבי משרד החינוך לדורותיהם.

אביגיל שקוביצקי: טרכטנברג הבטיח לי.

אביגיל שקוביצקי: הוא הקים קואליציה לגיל הרך ואמר שהוא יטפל בחצי שניצל הזה.

אביגיל שקוביצקי: איך יכול להיות?

אביגיל שקוביצקי: זאת איזה פשלה.

אביגיל שקוביצקי: אוטומטית בגלל שחדר תלמוד תורה מתוקצב 55% בבוקר כי הוא לא מלמד ליבה, אז אומרים שאם אתה לא מלמד תוכנית לימודים שהמדינה רוצה, אז תקבל רק חלק מהשעות.

אביגיל שקוביצקי: אוטומטית זה המשיך גם לצהרון ולשניצל.

אביגיל שקוביצקי: אני מבקשת, חבר הכנסת טסלר, אם אפשר לא לתקן.

אביגיל שקוביצקי: עלי כחרדית זה מאוד מקל.

אביגיל שקוביצקי: כל אחד ומדבר על חובות וזכויות מול חרדים, אז אני אומרת שנכון שיש חובות ויש זכויות, כן משתתפים לא משתתפים.

אביגיל שקוביצקי: אבל כל עוד הילד שלי מקבל חצי שניצל אז אני מאוזנת, אני לא מתלוננת.

אביגיל שקוביצקי: זה צריך להיות במצגת ולכן השארתי את זה על המצגת.

אביגיל שקוביצקי: צריכים לזכור את החצי שניצל.

אביגיל שקוביצקי: לא חייבים להשלים אותו.

אביגיל שקוביצקי: אנחנו מדברים היום על גנים ולא על חדר אבל חייבים מידי פעם לשים בשקף את החצי שניצל שהילד מקבל.

אביגיל שקוביצקי: עכשיו נעבור לשקף האחרון שהוא המסכם.

אביגיל שקוביצקי: הבנו את הבעיה של גני ילדים.

אביגיל שקוביצקי: עכשיו בואו נחבר את התאונה שהתרחשה בגן ילדים ובצהרון ונסכם את מה שהבנו.

אביגיל שקוביצקי: יש לנו גן ילדים שהוא בתקציב חסר והמפעילים והמוסדות הם על הקצה.

אביגיל שקוביצקי: יש לנו צהרון שהוא בתקציב חסר והמפעילים וההורים הם על הקצה.

אביגיל שקוביצקי: אז בא קול קורא של תשפ"א ואומר, בואו ננסה להגעת במשהו שהוא בקו התפר בין הגן בבוקר לבין הצהרון.

אביגיל שקוביצקי: הוא אומר שמרכיב הסייעת של שעות פעילות הצהרון, שמופעל על-ידי יד שמאל, יופחת מהבעלות, שזאת יד ימין, ויועבר לרשות המקומית.

אביגיל שקוביצקי: הוא מסביר שהסייעת של הצהרון, או שהיא תועסק על-ידי המפעיל של הבוקר ובעצם מי שייתן את ההנחיות יהיה המפעיל של הצהרון.

אביגיל שקוביצקי: או, יותר נכון מבחינה ארגונית שהמפעיל של הצהרון יעסיק את הסייעת כי הוא האחראי פדגוגית וביטוחית על מה שקורה בצהרון אבל בגלל זה יורידו מהתקציב סייעות של הבוקר.

אביגיל שקוביצקי: עכשיו אתה המום ותגיד, קודם הסברת לי עד כמה תקציב הסייעות חסר אז איך יכול להיות שהוא כל-כך חסר ועדיין מורידים ממנו.

אביגיל שקוביצקי: זה מה שאני צריכה, את ההבעה שלכם, כי זה בעצם הנושא פה.

אביגיל שקוביצקי: תקציב שהוא כל-כך חסר באו ונגעו.

אביגיל שקוביצקי: עכשיו אני רוצה להגיד משהו שזה היה נכון וזה קרה באופן טבעי.

אביגיל שקוביצקי: רואי חשבון או אנשי כספים שבאו וראו איזה כשל של כפל תקציב אמרו שיש בעיה.

אביגיל שקוביצקי: הבעיה היתה נכונה.

אביגיל שקוביצקי: מה הם ראו?

אביגיל שקוביצקי: אנשי הכספים, משרד האוצר, הממונה על השכר, לא משנה מי הציף את זה ראשון.

אביגיל שקוביצקי: הם אמרו שבעצם סייעת בבוקר מתוקצבת עד שעה 16:00 ומשעה 14:00 מתוקצבת גם בצהרון.

אביגיל שקוביצקי: יש פה שעתיים שמתקצבים פעמיים.

אביגיל שקוביצקי: אני אומרת שזה נכון, מתקצבים פעמיים.

אביגיל שקוביצקי: גם בעיניי זה לא תקין.

אביגיל שקוביצקי: יהיו הרבה שיחלקו עלי, יאמרו שהסייעות ככה הבטיחו להן שנים ואם נשלם להן פחות שכר ונפגע בתנאים שלהן אז לא נוכל להעסיק סייעות ולא נוכל למצוא עובדים.

אביגיל שקוביצקי: אבל אני אומרת, בואו נניח בצד.

אביגיל שקוביצקי: בואו נגיד שנותנים לכם להתארגן לזה.

אביגיל שקוביצקי: בוודאי לא השנה, במהלך שנת לימודים אחרי שמעסיקים את הסייעות ויש להן הסכם שהן מקבלות משרה מלאה, לבוא ולהגיד להן שמורידים להן שעתיים.

אביגיל שקוביצקי: אבל יכול להיות ששנה הבאה יהיה אפשר.

אביגיל שקוביצקי: אז אני אומרת, אין בעיה, תורידו את השעתיים האלה.

אביגיל שקוביצקי: אבל כשאנחנו פותחים איזה הסכם בינינו – יש טבלת אקסל שבה חישבו את השכל"ם של הגנים.

אביגיל שקוביצקי: חישבו גננת עם כל מיני הנחות עבודה, חישבו סייעת עם כל מיני הנחות עבודה.

אביגיל שקוביצקי: אם אתם עוברים על כל הנחות עבודה, על האם, על מילוי מקום, תוספת מעונות, ותק של הסייעת, דירוג של הסייעת והגננת ומסדרים את המצ'ינג של ה-10% ובאים ומורידים את השעתיים, זה הכי נכון והכי מסודר.

אביגיל שקוביצקי: זה הכי נכון שכל דבר יושב בדיוק ועובר ליעדו.

אביגיל שקוביצקי: לפי הכללים הרגילים של חוק יסודות התקציב אין ספק שגם עכשיו זה היה תקין.

אביגיל שקוביצקי: מפעיל של בעלות של גן קיבל מחיר פיקס לילד, 700 שקלים פלוס מינוס, ואמרו לו 90% מזה הולך לשכר.

אביגיל שקוביצקי: זה מה שהוא עשה.

אביגיל שקוביצקי: הוא שילם לגננת כמו שצריך ואם לא צריכים באמת לקנוס אותו.

אביגיל שקוביצקי: הוא שילם לסייעת כמו שצריך כי הוא לא פגע בה.

אביגיל שקוביצקי: אם, למשל, היא סיימה ב-14:00 והוא שילם לה עד 14:00 הוא לא צריך לשלם לה יותר.

אביגיל שקוביצקי: אז בסופו של דבר הוא ראה שהסתדר לו.

אביגיל שקוביצקי: זה שבסייעת בחלק מהרכיבים יש יותר או פחות זה לא אמור להטריד אותו כי זה נקרא תקציב סל.

אביגיל שקוביצקי: למשל, אם סייעת גרה קרוב ולא צריכים לשלם לה נסיעות, אז נשאר לו לשלם אולי מחלה.

אביגיל שקוביצקי: זה לא נסיעות עבור נסיעות אלה שזה תקציב סל.

אביגיל שקוביצקי: בנקודה הזאת יצא שאנחנו אומרים שאפשר לפתוח.

אפשר לעבור לשקף הסיכום. מסקנה: אני מקווה שהייתי ברורה.

וליד טאהא: יש נקודה אחת שאולי לא התייחסת אליה.

וליד טאהא: הסייעות שמועסקות עם בחינוך מיוחד בגנים במוכר שאינו רשמי אבל הן מועסקות ברשויות המקומיות.

וליד טאהא: אז הכסף מגיע לרשות.

וליד טאהא: הבעלות אומרת שלא העבירו לה.

וליד טאהא: הסייעת אומרת שהיא צריכה את הכסף ואז היא צריכה להתרוצץ.

וליד טאהא: המשרד לא מעביר ישירות כספים לבעלויות לסייעות של חינוך מיוחד.

אביגיל שקוביצקי: זאת עוד נקודה אבל אם אני אפתח את כל הנקודות של משרד החינוך - - -

וליד טאהא: אני מבקש לאפשר לי את מה שאני רוצה לומר.

וליד טאהא: תודה רבה על הסקירה הנרחבת שלך, בקיאות עמוקה מאוד, כל הכבוד.

וליד טאהא: אני מכיר הרבה מאוד פרטים ממה שאמרת.

וליד טאהא: רעננת לי, החזרת אותי לעניינים.

וליד טאהא: הייתי מנהל אגף חינוך עד לפני שנה.

וליד טאהא: הטעות הכי גדולה בחיים שהגעתי הנה.

 << אורח >> יעקב סגל: אתה יודע שיש לך אפשרות, יש לך תחנת יציאה.

וליד טאהא: דיברת במונחים של סייעות וגננות, אני אדבר במונחים של ילדים.

וליד טאהא: ילדים במדינת ישראל אינם שווים כי אינם מתוקצבים באופן שווה.

וליד טאהא: הנה כל ההסברים שהבאת אותם עם כל מיני דוגמאות של סוגי חינוך, מוכר שאינו רשמי, ממלכתי חרדי.

וליד טאהא: ערבי בכלל נמנה עם הממלכתי.

וליד טאהא: הסיכום הוא שילדים לא מקבלים אותו דבר באותה מדינה למרות שילד הוא ילד הוא ילד.

וליד טאהא: מה זה משנה אם הוא ערבי, יהודי, חרדי, חילוני.

 << אורח >> יעקב סגל: לצערנו לא כולם רואים את זה כך.

וליד טאהא: הוא אפילו לא מכיר את המושגים האלה בגילאים מסוימים עד שאנחנו לא נלכלך אותו בגיל מסוים ונקלקל אותו.

וליד טאהא: זה לא רק בגנים.

וליד טאהא: דיברת על אופק חדש במוכר שאינו רשמי.

וליד טאהא: גם שם הילד לא מקבל בצורה שווה תקצוב מהמדינה.

וליד טאהא: בתי ספר במוכר שאינו רשמי אינם באופן חדש ואופק חדש מבטיח המון שעות.

וליד טאהא: כמנהל בית ספר לשעבר, אין יותר יקר משעות שבידי המנהל.

וליד טאהא: את השעות הוא מתרגם למפגשים עם התלמידים ועם ההורים.

וליד טאהא: זה חוסר שהוא קריטי.

וליד טאהא: לצערנו גם זה נכנס לתוך הסכמים קואליציוניים.

וליד טאהא: עוז לתמורה נכנס לכל בתי הספר במדינה ללא הבדל בין מוכר שאינו רשמי, ממלכתי או אחר.

וליד טאהא: מישהו צריך להתעורר, אדוני היושב ראש.

וליד טאהא: אין מה לעשות, הכול קואליציה ופוליטיקה.

וליד טאהא: מישהו צריך להתעורר כדי להכניס את הסוגייה של אופק חדש לכל סוגי בתי הספר במדינה ללא יוצא מן הכלל.

וליד טאהא: אנחנו לא יכולים לעשות את זה ואתם אולי כאן אז אני מטיל עליך את המשימה הערכית הזאת.

 << אורח >> יעקב סגל: יחד, יחד.

וליד טאהא: באמת לדאוג לסוגיית השוויון ותודה על הדיון החשוב.

 << אורח >> יעקב סגל: תודה חבר הכנסת טאהא ותודה לגברת שקוביצקי.

 << אורח >> יעקב סגל: מתי הגיעה ההודעה הזאת של הפסקה?

אביגיל שקוביצקי: אחרי פתיחת השנה.

 << אורח >> יעקב סגל: מה זה אומר לדעתך?

 << אורח >> יעקב סגל: אפשר תוך כדי פתיחת שנה?

אביגיל שקוביצקי: ההעברה, למשל, הגיעה ב-15.10 והקול קורא הגיע בספטמבר.

אביגיל שקוביצקי: לגבי השנה הזאת אני מניחה שאי-אפשר כי אי-אפשר לשנות הסכמים.

אביגיל שקוביצקי: את זה גם אמרתי בדבריי.

אביגיל שקוביצקי: השנה הזאת זה לא מעשי לא לרשויות ולא לבעלויות.

אביגיל שקוביצקי: הם התארגנו, פתחו שנת לימודים, בנו תקציב.

אביגיל שקוביצקי: אולי כאלה של שנה הבאה ירימו ידיים, הם לא יכולים להפעיל את המפעל.

 << אורח >> יעקב סגל: תוך כדי הגיעה ההודעה.

אביגיל שקוביצקי: אסור לשנות תנאים אחרי מאי לשום עובד.

וליד טאהא: זה דומה גם לבלתי פורמלי.

וליד טאהא: אי-אפשר להבין את ההתנהלות.

 << אורח >> יעקב סגל: אנחנו מנסים ונקווה בעזרת השם שנצליח.

 << אורח >> יעקב סגל: ראינו את החסר באופן כללי וזה מביא אותנו כרגע באופן נקודתי לנושא של הצהרונים.

 << אורח >> יעקב סגל: אני רוצה לפנות ליעקב סגל, סמנכ"ל "מרכז עץ הדעת".

 << אורח >> יעקב סגל: פתחת את הצהרונים אצלך?

 << אורח >> יעקב סגל: אנחנו פתחנו ובחלק מהארץ הפסקנו את הצהרונים, איפה שאנחנו עובדים על-ידי זכיינים החל מההודעה שהבעלות צריכה לשלם את שכר הסייעת שלא קיבלנו.

 << אורח >> יעקב סגל: לא הבנו איפה אנחנו מחותנים פה בכלל.

 << אורח >> יעקב סגל: איך אתה רואה את הדברים מבחינתך?

 << אורח >> יעקב סגל: אחרי המצגת של הגברת אביגיל אין הרבה מה להוסיף.

 << אורח >> יעקב סגל: כולם נמצאים בחסר, גם בגנים וכמובן גם בתלמודי תורה שמקבלים רק 55%, שזה בכלל אבסורד איום ונורא שילד מקבל חצי מנת אוכל.

 << אורח >> יעקב סגל: באמצע השנה ודאי שאי-אפשר לשנות.

 << אורח >> יעקב סגל: הבעיה של הצהרונים היא בעיה ארוכה והגיע זמן שאולי תגיע ביוזמת הוועדה הזאת פעם אחת לפתרונה.

 << אורח >> יעקב סגל: הסיפור הזה של הצהרונים, אדם שיש לו רשת גנים, מפעיל אותו, נהנה ממנו, הילדים נהנים והצוות נהנה ופתאום בשעה 13:30 אומרים לו, אדוני אתה כבר לא מומחה להפעלת גני ילדים.

 << אורח >> יעקב סגל: מהשעה 13:30 המדינה או העירייה לקחה ממך את הגן והעבירו אותו לזכיין והוא יפעיל את הגן שלך בגן שלך, בציוד שלך, בבטיחות שלך, בביטוח שלך, בחשמל שלך.

 << אורח >> יעקב סגל: מה אתה מקבל עבור זה?

 << אורח >> יעקב סגל: כלום, אפילו לא שקל.

 << אורח >> יעקב סגל: יש בזה גם בעיה פדגוגית אמיתית כי כשאין סנכרון בין הגנים של הבוקר לגנים של הצהריים ואין לעובדת של הצהריים מחויבות לגן של הבוקר, אז היא גם להשאיר את הגן איך שהיא רוצה והסייעת בבוקר צריכה לנקות אותו מחדש.

 << אורח >> יעקב סגל: יש עוד המון המון בעיות פדגוגיות מעבר לבעיות התקציביות.

 << אורח >> יעקב סגל: אבל עצם זה שהרי במוכר שאינו רשמי מי שמשלם את כל ההוצאות של הגן זה הבעלות של הגן, בעצם יש לה עוד שעתיים ביום, כ-30% של הוצאות שלא משולמות לה.

 << אורח >> יעקב סגל: למה?

 << אורח >> יעקב סגל: כי פתאום מישהו החליט במדינה שהוא טוב לחנך את הילדים בבוקר והוא לא טוב לחנך את הילדים אחר הצהריים.

 << אורח >> יעקב סגל: אני לא ראיתי כזה דבר בכל מדינת ישראל.

 << אורח >> יעקב סגל: כבר ציינת את הנקודה המרכזית.

 << אורח >> יעקב סגל: הא בהא תלייה, איך שאומרים.

 << אורח >> יעקב סגל: אני חייב לומר שאתמול בערב שמעתי שמצאו איזה פתרון בנושא הזה.

 << אורח >> יעקב סגל: אני לא יודע כרגע את הפרטים.

 << אורח >> יעקב סגל: אני מאוד רוצה לקוות שאכן זה כך.

 << אורח >> יעקב סגל: אני מניח שעוד מעט נשמע כשנפנה לאוצר.

 << אורח >> יעקב סגל: אולי תהיה עבורנו בשורה טובה.

 << אורח >> יעקב סגל: לפני שנפנה לאוצר, אני רוצה לפנות לחלק מהרשויות.

 << אורח >> יעקב סגל: נמצא איתנו הרב ישעיהו ארנרייך מבית שמש.

ישעיהו ארנרייך: בוקר טוב.

ישעיהו ארנרייך: ברשות היושב-ראש, תודה רבה על עצם הדיון הזה.

ישעיהו ארנרייך: עצם העלאת הנושא לסדר-היום, אני חושב שזה מאוד קריטי וחשוב.

ישעיהו ארנרייך: כרשות מקומית אנחנו נמצאים עם עשרות אלפי ילדים שממתינים לצהרונים כרגע.

ישעיהו ארנרייך: בהחלט זה יהיה דבר מבורך שהנושא נמצא על סדר-היום.

ישעיהו ארנרייך: הגברת שקוביצקי הסבירה מצוין את הבעיה מצד אחד.

ישעיהו ארנרייך: אנחנו כרשות מקומית בבית שמש יש לנו שתי בעיות.

ישעיהו ארנרייך: אחת זה בעמותות והבעיה השנייה זה בגני עירייה.

ישעיהו ארנרייך: בגנים העירוניים הבעיה שלנו שהעירייה במהותה שילמה עד היום לסייעות שכר מלא.

ישעיהו ארנרייך: הם קיבלו גם סייעת בצהרונים.

ישעיהו ארנרייך: עכשיו פתאום המדינה החליטה לגעת בדבר זה ועכשיו נוצרה סיטואציה שכדי לפגוע בשכר של העובדים, תהיה בעיה עם ועד העובדים.

ישעיהו ארנרייך: זה יהיה סיפור שאני לא יודע אם נוכל לעמוד בזה וגם אין לנו סיכוי להצליח בו.

ישעיהו ארנרייך: עוד פעם נהיה בסיטואציה שיכול להיות שבחלק מהגנים העירוניים לא יהיו צהרונים.

ישעיהו ארנרייך: העירייה לקחה את זה על עצמה לכמה ימים כדי לראות איך מתארגנים אבל בסוף זה לא יפתור את הבעיה.

ישעיהו ארנרייך: אם בעוד כמה ימים לא יהיה פתרון שהמדינה תיתן מענה, תהיה בעיה מול ההורים.

ישעיהו ארנרייך: אפילו לגבות כסף מההורים גם אי-אפשר.

 << אורח >> יעקב סגל: בעצם הבעיה כפולה ומכופלת, זה בעצם מעצים יותר את הבעיה.

 << אורח >> יעקב סגל: מה קורה כרגע בבית שמש?

ישעיהו ארנרייך: בעמותות הצהרונים לא פועלים.

ישעיהו ארנרייך: בגנים העירוניים, כרגע לתקופה קצרה העירייה ספגה את זה לשבוע שבועיים על-מנת לראות לאיפה זה הולך.

ישעיהו ארנרייך: במידה ולא יהיה פתרון ממשלתי תהיה בעיה משמעותית.

 << אורח >> יעקב סגל: תודה.

 << אורח >> יעקב סגל: אני רוצה לפנות לגברת וידמן מפתחיה אבל לפני זה אני רוצה לומר שנהיה ממוקדים.

 << אורח >> יעקב סגל: בעיקרון, שמענו את הבעיה כפי שהציגה הגברת שקוביצקי.

 << אורח >> יעקב סגל: תשתדלו להוסיף רק נקודות מסוימות או לחדד ונעשה את זה בקצרה כדי שנוכל לפנות למשרד החינוך ולמשרד האוצר.

 << אורח >> יעקב סגל: בבקשה, הגברת וידמן.

סימה רחל וידמן: אני לא חושבת שיש לי הרבה מה להוסיף על מה שאמרו קודמיי.

סימה רחל וידמן: אביגיל הסבירה בצורה מאוד ברורה.

סימה רחל וידמן: היו הרבה דברים מסביב כמו הפיצול של הזכיינים והבעיה של הפטור.

סימה רחל וידמן: לעצם הדיון שעליו התכנסה הוועדה, שזה הנושא של הסייעות בגנים, אני חושבת שהבעיה העיקרית היא שבעצם השעתיים היו בכפל תקציב ואת זה החליטו לשלוף, אבל לא נותנים שיפוי על מה שלא מקבלים.

סימה רחל וידמן: כמו שהציגה אביגיל, יש את ה-10% שאתם לא מקבלים ואת זה לא נשלים.

סימה רחל וידמן: יש את שעות אם שאתם לא מתוקצבים ואת זה לא נשלים.

סימה רחל וידמן: בעצם רק לוקחים את הכפל הנקודתי הזה ואותו מקזזים.

סימה רחל וידמן: זאת בעצם שורש הבעיה.

סימה רחל וידמן: משרד החינוך אומר שיש פה כפל וכמו שאביגיל אמרה, צריכים לפתוח את הכול.

סימה רחל וידמן: אני רוצה להוסיף עוד משהו.

סימה רחל וידמן: אני לא איש פדגוגיה אבל כן דיברתי עם הרבה אנשי פדגוגיה ואנשי שטח.

סימה רחל וידמן: בכותרת, כשאומרים שיש פה כפל תקציבי, זה לא לגמרי מדויק כי בסופו של דבר, אם יש פה סייעת שהיא מתוקצבת למשרה מלאה והיא אמורה לעבוד משעה 07:30 עד השעה 16:00 ויום אחד בשבוע עד השעה 15:30, אם אין בגן צהרון, היא גם צריכה לעבוד עד 16:00.

סימה רחל וידמן: עד 13:30 היא עובדת עם הילדים ולאחר מכן היא עושה עבודות של ניקיון, מארגנת את הגן ועוד.

סימה רחל וידמן: אם יש צהרון בגן והיא צריכה לעבוד את אותם 8.5 שעות – אני שוב מתעלמת מסייעת שיש לה שעות אם.

סימה רחל וידמן: נניח שאין לה שעות אם אז בעצם יוצרים פה מצב שהוא בלתי אפשרי לעובדת.

סימה רחל וידמן: לוקחים עובדת ואומרים לה לעבוד מ-07:30 עד 16:00 ברצף בהשגחה על ילדים, כי שני אנשי צוות צריכים להיות עם הילדים בכל זמן נתון.

סימה רחל וידמן: היא עובדת בלי הפסקה כל הזמן עם הילדים.

סימה רחל וידמן: קרה תהליך במעונות יום ונחשפו כל מיני סיפורים קשים.

סימה רחל וידמן: ברור שזה היה שורש העניין.

סימה רחל וידמן: לקחו בעצם עובדים שעבדו ברצף וזה הגיע למקומות מאוד קשים.

סימה רחל וידמן: בעצם זה מה שרוצים ליצור פה.

סימה רחל וידמן: אומרים, קחו אישה שתעבוד במשך 5 ימים בשבוע 8.5 שעות ברצף עם ילדים בלי הפסקה.

סימה רחל וידמן: אם זאת סייעת שיש לה זכאות לשעות אם, היא גם לא אמורה לעבוד את כל השעות האלה.

 << אורח >> יעקב סגל: תודה, הדברים ברורים.

 << אורח >> יעקב סגל: שמענו גם את הנקודה הנוספת שהוספת.

 << אורח >> יעקב סגל: מר חיים הלפרין ממשרד החינוך, שלום לך.

חיים הלפרין: שלום וברכה.

חיים הלפרין: יורד גשם אז הכול טוב.

 << אורח >> יעקב סגל: גשם מביא ברכה.

 << אורח >> יעקב סגל: הנושא מוכר לך ואתה כואב את הנושא הזה.

 << אורח >> יעקב סגל: שמעתי מהחברים כמה שמנסים לפתור את הדברים אבל בוא נשמע מה התגובה שלך לדברים שנאמרו כאן.

חיים הלפרין: ברשותכם, אני רוצה לחלק את הדברים לשניים.

חיים הלפרין: אני רוצה להתייחס בקצרה רק לסוגיה הפדגוגית ארגונית ואני אבקש מחברי דודי להתייחס לפן התקציבי והמשמעויות שלו.

חיים הלפרין: בצד הפדגוגי מנהלי, אני חושב שצריך לחזק את העובדה שהבעלויות יהיו בשיתוף פעולה עם המפעילים.

חיים הלפרין: ברור שכשה

חיים הלפרין: מדינה עובדת במתכונת ענקית של מתווה עבודה מול הרשויות המקומיות, זה מגלה שהממשק בין הרשות המקומית לבין הבעלות לא תמיד הולך חלק.

חיים הלפרין: יש מקומות שזה עובד נפלא, יש שיתוף פעולה והבנה.

חיים הלפרין: יש את ירושלים כמשל ועוד הרבה דוגמאות טובות ויש מקומות שזה מבטא את החיכוך או את חוסר הקשר שקיים כל השנה.

חיים הלפרין: ברמה הנורמטיבית אנחנו חושבים שזה סוג של שידוך שהוא אפשרי ואנחנו גם רואים מקומות שהוא עובד מצוין.

חיים הלפרין: אני חושב שהנקודה הזאת שאולצנו להפעיל את הקיצוץ או את ההפחתה בנושא תקצוב הסייעת שהוא בעצם תקצוב עודף, היא נקודה שמציפה הכול מחדש אבל אני חושב שהיא פתירה.

חיים הלפרין: אני אשמח שדודי יציג בדיוק איך הוא רואה את הדבר הזה פתיר.

חיים הלפרין: כיוון שהנושא הוא בעיקר כלכלי, עדיף שנשמע אותו.

 << אורח >> יעקב סגל: לפני שנשמע את דודי, בכל שידוך צריך הסכמה של שני צדדים.

 << אורח >> יעקב סגל: יש מעלות ויש חסרונות בדבר הזה כפי ששמענו.

 << אורח >> יעקב סגל: כרגע, אם אנחנו סומכים עליהם לפני הצהריים, למה אנחנו לא יכולים לסמוך עליהם אחר-הצהריים?

 << אורח >> יעקב סגל: אנחנו צריכים לעשות את ההפרדות האלה אבל כרגע זה לא בדיוק הנושא.

חיים הלפרין: נכון.

 << אורח >> יעקב סגל: נשמע את דודי, בבקשה.

דודי מזרחי: אני מנהל אגף תקציב של משרד החינוך ואשמח להתייחס לנושא.

דודי מזרחי: אני רוצה להגיד שככל שזה נוגע למשרד החינוך, אנחנו לא שוללים בכלל ובוחנים בחיוב את האפשרות לפעול ישירות דרך הבעלויות ולא בהכרח שכל האינטראקציה תהיה מול הרשות המקומית.

דודי מזרחי: זה נושא שעלה בשנה שעברה.

דודי מזרחי: אני חושב שהשינויים המרובים שהתרחשו כאן במערכת הציבורית בשנה וחצי האחרונות אולי קצת מנעו מאיתנו להידרש לזה אבל אני חושב שבמבט צופה פני עתיד לקראת שנה הבאה, זה דבר שאפשר בהחלט לבחון איתו.

דודי מזרחי: אני מסכים עם מה שנאמר פה שיש לו הרבה פתרונות.

דודי מזרחי: לפעמים העובדה שהגורם שמפעיל בבוקר הוא לא הגורם שמפעיל אחר-הצהריים זה יכול לייצר כל מיני בעיות.

 << אורח >> יעקב סגל: הוא מייצר בפועל.

דודי מזרחי: שמעתי בקשב רב את גברת שקוביצקי.

דודי מזרחי: אני מכיר אותה שנים ארוכות ומאוד מעריך אותה.

דודי מזרחי: אני חושב שהיא נתנה סקירה רחבה.

דודי מזרחי: אנחנו כאן בדיון בוועדה אבל אם אנחנו כבר דנים בנושא מבחינה מקצועית צריך לשטוח את כל העובדות באופן מדויק.

דודי מזרחי: אני חושב שהתמונה היא רחבה יותר.

דודי מזרחי: קודם כל, הכותרת של הדיון היא הפסקת תקצוב הצהרונים.

דודי מזרחי: התקצוב לא נפסק.

דודי מזרחי: משרד החינוך מתקצב את הסייעות בגני הילדים במשרה מלאה עד השעה 16:00 גם במוכר שאינו רשמי וגם בחינוך הרשמי באופן מלא.

דודי מזרחי: זה אמנם נאמר פה בשולי הדברים והיו כל מיני הסתייגויות וכל מיני טענות על שיטות התקצוב, אבל קודם כל צריך להגיד שהתקצוב הוא מלא עד השעה 16:00.

דודי מזרחי: נכון שבעבר זאת לא היתה הנורמה והיו סייעות, בעיקר ותיקות, שהתרגלו והיה איזה נוהג שהן היו הולכות ומסיימות את העבודה קודם לכן.

דודי מזרחי: לכן היה הסכם שכר בין הסתדרות המעו"ף לשלטון המקומי ומשרד האוצר והיו הבנות בנושא הזה.

דודי מזרחי: נקבע כי בעצם סייעות ותיקות יכולות לעבוד עד השעה 14:00 ולקבל שכר כמשרה מלאה.

דודי מזרחי: הסייעות הצעירות יותר שהתחילו לעבוד לאחר המועד שנקבע, בעצם צריכות לעבוד עד השעה 16:00 וכך מוגדרת המשרה המלאה שלהן.

דודי מזרחי: מבחינת התקצוב של משרד החינוך במסגרת האם, התקצוב הוא עבור משרה מלאה לכל הסייעות כולן.

דודי מזרחי: דבר שני.

דודי מזרחי: מעבר לזה, שכבה שנייה של תקצוב.

דודי מזרחי: התייחסה לזה הגברת שקוביצקי בדבריה והכוונה לסייעת השנייה.

דודי מזרחי: אמנם גברת שוקוביצקי לא רצתה להרחיב מסיבות די ברורות אבל צריך רגע להגיד, הסייעת השנייה מתוקצבת גם כמשרה מלאה עד השעה 16:00, גם במוכר שאינו רשמי וגם בחינוך הרשמי.

דודי מזרחי: זה בהחלט עוד גורם ועוד רכיב תקצוב שקיים ומסייע לצהרון.

דודי מזרחי: בנוגע לטענות הספציפיות הנוגעות למוכר שאינו רשמי, אני רוצה להתייחס במספר נקודות.

דודי מזרחי: קודם כל, גם במצגת שהוצגה כאן וכל מי שנמצא כאן בדיון ומפעיל צהרונים יודע.

דודי מזרחי: אנחנו מדברים על עלות צהרון של 650 שקלים לילד אבל זה כאשר מספר הילדים הממוצע בצהרון הוא 22.

דודי מזרחי: מספר הילדים הממוצע בצהרון הוא הרבה יותר גבוה.

דודי מזרחי: גם במוכר שאינו רשמי מספר הילדים הממוצע בצהרון יותר גבוה ביותר מ-20%.

דודי מזרחי: כשמחפשים את נקודת האיזון לגבי העלות האמיתית של הצהרון, זה מתכתב בדיוק עם מה שהעלתה הגברת שקוביצקי.

דודי מזרחי: אנחנו מדברים על עלויות שנמוכות ב-20% באזור ה-550 שקלים.

דודי מזרחי: ככל שיש יותר ילדים בצהרון אז נקודת האיזון היא הרבה יותר נמוכה והחל מרגע זה יותר קל להחזיק ולתפעל צהרון והוא גם הופך להיות דבר שמרוויחים עליו וזה בסדר גמור.

דודי מזרחי: הנקודה הבאה היא לגבי הנושא של התקורה.

דודי מזרחי: 10% תקורה שמתוקצבת במסגרת הצהרון זאת תקורה גבוהה.

דודי מזרחי: כשאני משווה את זה לפרויקטים אחרים של משרד החינוך או נושאים אחרים, התקצוב הוא בדרך-כלל של התקורות הוא נמוך יותר.

דודי מזרחי: שוקוביצקי ציינה את התקורה שמאושרת לבעלויות בחטיבה העליונה, שם מדובר על 6%.

דודי מזרחי: יש לנו פרויקטים רבים שהתקורה היא 4%.

דודי מזרחי: 10% תקורה זה בהחלט רכיב משמעותי ביותר שאמור לתת מענה לכל הדברים.

דודי מזרחי: עלה כאן ההיבט של סייעות בחינוך המיוחד על-ידי אחד מחברי הכנסת.

דודי מזרחי: כל בעלות שמעוניינת לקבל את התקצוב של הסייעת ישירות אליה, בין אם מדובר על סייעות שילוב או סייעות אחרות, יכולה לעשות כן.

דודי מזרחי: זה מתחלק באופן לא אחיד.

דודי מזרחי: כל בעלות שמעוניינת לעשות את זה יכולה לעשות זאת.

דודי מזרחי: יש בעלויות שבוחרות לפעול דרך הרשות ויש בעלויות שבוחרות לפעול ישירות דרך המשרד.

דודי מזרחי: כל בעלות שמעוניינת יכולה בהחלט לפנות.

דודי מזרחי: אני רואה ששואלים כאן לגבי הקורונה.

דודי מזרחי: אנחנו מודעים לזה שבתקופת הקורונה יש מורכבות בנהלים החדשים של משרד הבריאות ואנחנו שוקדים כדי למצוא מענה כולל אבל זה לא הנושא הספציפי שלמענו התכנסנו.

דודי מזרחי: בכל מה שנוגע לאתגרים הספציפיים של המוכר ואינו רשמי אנחנו לא רוצים להגיע למצב – לכאורה מהנוהל הקודם שפרסמנו היה יכול להשתמע שזה מה שיקרה.

דודי מזרחי: אנחנו לא רוצים להגיע למצב שאני מבקש ממישהו להעביר לרשות שאחראית על הפעלת המסגרת של אחר-הצהריים יותר ממה שהוא מתוקצב מלכתחילה.

דודי מזרחי: זאת לא המטרה.

דודי מזרחי: לכן אנחנו בימים האחרונים היינו בדיון עם אגף תקציבים בכדי לראות איך אנחנו מייצרים מענה עם אגף תקציבים והחשבות.

דודי מזרחי: אני מציע שתתייחס לזה הגברת אורלי, הרפרנטית שלנו ממשרד האוצר.

דודי מזרחי: משפט אחרון שאני חייב להגיד בשולי הדברים.

דודי מזרחי: תראו, מי שהציף את הנקודה הזאת היה משרד האוצר, לצורך העניין החשב של המשרד, לאחר שהנושא הועלה על-ידי גורמים באגף תקציבים.

דודי מזרחי: הדבר המשמעותי ביותר כאן הוא שאנחנו לא יכולים להשלים עם סיטואציה של כפל תקצוב עבור אותם רכיבים.

דודי מזרחי: זה דבר שאנחנו לא יכולים להשלים איתו.

דודי מזרחי: אם יש לקונה שנגרמת כתוצאה מכך שהגורם שמפעיל בבוקר הוא לא הגורם שמפעיל אחר-הצהריים, צריך לפתור אותה.

דודי מזרחי: אני מסכים שבמוכר שאינו רשמי יש כאן איזו בעיה ואני בטוח שאנחנו יכולים לפתור אותה.

דודי מזרחי: עלה כאן גם ההיבט שיש כאן שינוי שנעשה במהלך השנה, או חודש לאחר ולא היה אפשר לתכנן בצורה מסודרת.

דודי מזרחי: תקשיבו חברים, עשינו ניטור ובדקנו מה נעשה.

דודי מזרחי: הרי היה כאן תקציב עודף שהועבר.

דודי מזרחי: יש מקומות שהתקציב הזה הולך אחרת.

דודי מזרחי: ברוב המקומות התקציב הזה לא הגיע לסייעות אלא הגיע למקומות אחרים.

דודי מזרחי: במקומות מסוימים כן ניתן שיפוי לסייעות כפיצוי נוסף בגין הרכיב הזה.

דודי מזרחי: אני יודע שיש מספר מקומות שבהם זה נעשה.

דודי מזרחי: צריך לבחון כל מקרה לגופו.

דודי מזרחי: כאשר נסת

דודי מזרחי: כל על שיטת התקצוב של הצהרונים יש כאן מספר נקודות, בין אם מספר הילדים יותר גבוה מ-22, יש כאן אז דלתה לא מבוטלת לרשות או לבעלות שמפעילה את הצהרון, בין אם מדובר פה בתשלומי הורים ומדובר על תקציבי העשרה.

דודי מזרחי: אפשר לעגן משאבים ובהחלט אנחנו לא פוסלים ולהפך, מעודדים תגבור ולגמול של כוח אדם.

דודי מזרחי: ניתן לעשות את זה.

דודי מזרחי: אני חושב שיש כאן איזה שיח שמנסה להציג כאן שיש איזה מהלך נגד הסייעות.

דודי מזרחי: חס וחלילה, זה ממש לא העניין.

דודי מזרחי: כל סייעת צריכה להשתכר שכר הוגן, לפחות בהתאם להסכם הקיבוצי וככל שניתן גם למעלה מכך.

דודי מזרחי: ברשותכם, הייתי מציע שאורלי הרפרנטית שלנו באגף תקציבים במשרד האוצר תשלים את הדברים בנוגע לאתגר הספציפי עם המוכר שאינו רשמי.

 << אורח >> יעקב סגל: בהחלט עוד מעט נשמע את אורלי.

 << אורח >> יעקב סגל: אביגיל, שמעתי את מה שאומר דודי.

 << אורח >> יעקב סגל: קודם כל, כמה נקודות שהוא הציג פה.

 << אורח >> יעקב סגל: אם יש משהו מסוים שראו שלא בדיוק מגיע, אין לנו עניין לקבל משהו שלא מגיע.

 << אורח >> יעקב סגל: אין לנו כפל מבצעים, כמו שאומרים.

 << אורח >> יעקב סגל: ממש לא, אנחנו לא שם.

 << אורח >> יעקב סגל: לפני שאני אענה לדודי, אני מבקש שתתייחסי לנקודות שהוא אמר.

אביגיל שקוביצקי: דודי, כתמיד, הוא מאוד מרגיע.

אביגיל שקוביצקי: זאת לא פעם ראשונה שאנחנו עובדים יחד.

אביגיל שקוביצקי: הוא בודק את המספרים וברגע שהוא התחיל לדבר הרגשתי שאנחנו נרגעים.

אביגיל שקוביצקי: הוא גם אמר שאפשר לפתור את זה.

אביגיל שקוביצקי: אז קריאת הכיוון היא מרגיעה.

אביגיל שקוביצקי: אנחנו רוצים לשמוע את הפתרון.

אביגיל שקוביצקי: זה כבר העלה את סף האופטימיות.

אביגיל שקוביצקי: כן רציתי לדייק משהו לגבי התקורה כי התקורה היא תמיד הבטן הרכה.

אביגיל שקוביצקי: לגבי על-יסודי שזה 6% או פרויקטים אחרים שזה 4%, חוץ מה-6% יש את המרכיב הקבוע שזה 170 שקלים לילד לחודש.

אביגיל שקוביצקי: שם גם אפשר לממן חשמל, מים, ניקיון, ספרנית ואפילו מנהל חשבונות.

אביגיל שקוביצקי: כלומר, ה-6% הם מעבר למרכיב קבוע.

אביגיל שקוביצקי: זה תיקון אחד.

אביגיל שקוביצקי: תיקון שני, שהוא מאוד חשוב בעיניי.

אביגיל שקוביצקי: אין 10% תקורה בצהרון.

אביגיל שקוביצקי: אם היה 10% זה היה מספיק וזה היה מעולה.

אביגיל שקוביצקי: יש 5% תקורה כי התקורה מחושבת רק על חלק מהרכיבים והיא לא מחושבת על ההזנה.

אביגיל שקוביצקי: הזנה היא מסת עבודה מטורפת.

אביגיל שקוביצקי: רשויות צריכות להיות אחראיות על הדיווח, על המנות וכמובן הן מקוזזות.

אביגיל שקוביצקי: לכן ברגע שהתקורה כיום היא בעצם 5% ולא 10% אז חסר את אותם 5% שהם לא הרבה.

אביגיל שקוביצקי: אי-אפשר לקרוא לזה 10% אבל בסך-הכל, אני חושבת שהוא איש בשורה אם הוא אומר שהכול פתיר והוא מבין את הבעיה לעומק.

 << אורח >> יעקב סגל: אם את רואה את זה כבשורה אז ודאי מי אני.

אביגיל שקוביצקי: אני אופטימית אבל בוא נשמע יותר פרטים.

 << אורח >> יעקב סגל: כהצעת דודי, אני אפנה לאורלי ממשרד האוצר.

 << אורח >> יעקב סגל: כמו שציינתי קודם, שמעתי שידידי סגן שר האוצר יצחק כהן בימים האחרונים עבד קשה והשיג איזה פתרון.

 << אורח >> יעקב סגל: אני מקווה שאתם מגיעים עם הבשורה הזאת.

 << אורח >> יעקב סגל: נשמח מאוד לשמוע מה שיש לכם לומר.

אורלי ליימן עיני: כמו שדודי הציג, במסגרת הצהרון בכל גן צריכה להיות סייעת.

אורלי ליימן עיני: הסכם השכר של הסייעות קובע שהן יהיו עד השעה 16:00.

אורלי ליימן עיני: לאחרונה הובא לידיעת משרד החינוך ולידיעתנו שהנושא תוקצב בכפל בשנים האחרונות.

אורלי ליימן עיני: זאת אומרת, גם הבעלות שמפעילה את הגן קיבלה שכר עד השעה 16:00 עבור הסייעת וגם בצהרון תוקצב הדבר הזה.

אורלי ליימן עיני: כמובן שזה בלתי אפשרי להמשיך עם התקצוב בכפל ולכן הורנו השנה שהתקצוב יינתן או פה או שם.

אורלי ליימן עיני: לגבי הפתרון שהזכרת.

אורלי ליימן עיני: הפתרון בעצם מאפשר במקרים בהם מתעוררת בעיה להקצות את התקציב באופן ישיר שמונע את הבעיה שעלולה להיווצר בין הרשות לבין הבעלות שמפעילה את הגן.

אורלי ליימן עיני: זה בעיקר במוכשר.

אורלי ליימן עיני: במקרים בהם יש בעלות שלא מוכנה להעמיד את הסייעת עד השעה 16:00, משרד החינוך יעביר את החלק היחסי שתוקצב עבור שעות אחר-הצהריים – רק את החלק שתוקצב ולא מעבר לכך – לרשות המקומית.

אורלי ליימן עיני: לרשות המקומית, מנגד, יועמד התקציב באופן מלא עבור הסייעת בשעתיים האלה.

 << אורח >> יעקב סגל: מה לגבי אלה שמפעילים לא דרך הרשות?

אורלי ליימן עיני: לזה התייחסתי.

אורלי ליימן עיני: אלה שמפעילים לא דרך הרשות, ככל שהם לא מוכנים להעמיד את התנאים עד השעה 16:00 בהתאם להסכם השכר, התקציב יועבר באופן ישיר לרשות המקומיות.

אורלי ליימן עיני: הוא יועבר מהבעלות לרשות המקומית באופן ישיר דרך המשרד.

 << אורח >> יעקב סגל: אביגיל?

אביגיל שקוביצקי: זה הקיזוז שהיא מדברת.

אביגיל שקוביצקי: היא לא מדברת על פתרון.

 << אורח >> יעקב סגל: את זה אני לא מבין.

אביגיל שקוביצקי: היא מציגה את הבעיה.

אביגיל שקוביצקי: חשבנו שאנחנו נשמע עכשיו פתרון.

אורלי ליימן עיני: הפתרון בעצם נועד למנוע את הבעיה שעלולה להיווצר במקרים בהם הרשות והבעלות לא מצליחות להגיע להסכמה לגבי ההישארות של הסייעת עד השעה 16:00.

אורלי ליימן עיני: התקציב שיופחת מהבעלות בגין השעתיים האלה יהיה רק בהיקף שהתקציב שלו עמד.

אורלי ליימן עיני: כלומר, 90% במקרים של גילאי 3-4 במוכשר.

אורלי ליימן עיני: מנגד, לרשות יועמד התקציב המלא בגין הסייעת.

אביגיל שקוביצקי: אורלי, זאת הבעיה, זה לא הפתרון ואת זה אנחנו מכירים.

אביגיל שקוביצקי: בסופו של דבר, כשהכסף יעבור מהבעלות לרשות זאת בעיה מאוד פשוטה, זה במערכת המחשוב שלכם.

אביגיל שקוביצקי: אתם רואים את השעתיים ומי שהעסיק את השעתיים בצהרון יקבל.

אביגיל שקוביצקי: זה לא משהו חדש, זה גם כתוב בכתובים.

אביגיל שקוביצקי: את זה שלחתם ב-15.10.

אביגיל שקוביצקי: חיים הלפרין הרגיע את הרשות: "עבור מרכיב הסייעת שעות פעילות הצהרון יופחת מהבעלות ויועבר לרשות המקומית".

אביגיל שקוביצקי: לכן התכנסנו פה, אנחנו רוצים לשמוע פתרון.

אביגיל שקוביצקי: לקחת את הכסף מהגן כשחסר לו היה כסף והמודל חסר כבר היום.

אביגיל שקוביצקי: לקחת סכום ולהעביר לרשות, יכול להיות שהרשות פה היא במצב טוב אם היא עומדת מול הבעלות, אבל כשהרשות מפעילה גם את הגן בבוקר, אז גם את הרשות השארנו תקועים.

אביגיל שקוביצקי: אנחנו מדברים על סכומים מטורפים.

אביגיל שקוביצקי: רק ברשויות החרדיות מדובר ב-100 מיליון שקלים שיעבור מהבעלויות או יעבור מאותה רשות שהיא גם יד ימין וגם יד שמאל.

אביגיל שקוביצקי: ניקח רשות כמו עיריית בני-ברק, אנחנו מדברים על 13 מיליון ניקח רשות כמו עיריית ירושלים, מדברים על 30 מיליון.

אביגיל שקוביצקי: ניקח רשויות קטנות כמו מטה בנימין, שם זה 1.2 מיליון.

אביגיל שקוביצקי: זאת אומרת, או שהרשות המקומית שממשיכה לשלם לסייעות ניתקה או שהיא לוקחת מהבעלויות.

אביגיל שקוביצקי: מה הבעלויות תעשה?

אביגיל שקוביצקי: איך היא יכולה לשלם?

אביגיל שקוביצקי: היא תפשוט את הרגל.

אביגיל שקוביצקי: לכן אנחנו מבקשים פתרון.

אביגיל שקוביצקי: אני הבנתי שהפתרון שמגיעים אליו זה שאומרים אנחנו נסדר את הנוסחה כמו שצריך ושכל דבר יישב במקום.

אביגיל שקוביצקי: אני מאוד מאמינה גדולה בזה ואני יודעת שגם דודי וגם את מאמינים שיהיו סדר.

אביגיל שקוביצקי: כלומר, באמת להוריד את השעתיים מהבעלות, בוודאי.

אביגיל שקוביצקי: אבל לפני שמורידים לבדוק מה חסר.

אביגיל שקוביצקי: אי-אפשר להוריד מגני הילדים כסף בלי לבדוק מה חסר להם ולשפות.

אביגיל שקוביצקי: אחרי שישפו אותם, אם זה 10%, אם זה מילוי מקום, תוספת מעונות, תוספת דירוג וכל מה שאמרנו, אז בהחלט להוריד את השעתיים.

אביגיל שקוביצקי: מאחר ובשורה התחתונה כולנו יודעים שהחסר גובר על כפל התקצוב של שעתיים אז כרגע, או שפותחים את המודל ומסדרים אותו ואז מעבירים, או שלא נוגעים.

אביגיל שקוביצקי: מה הכוונה שנוגעים?

אביגיל שקוביצקי: שבהחלט תיקחי מהבעלות ותעבירי לרשות, על זה אני איתך.

אביגיל שקוביצקי: אבל קודם תביאי לבעלות יותר.

אביגיל שקוביצקי: כלומר, עד שאת לא מביאה לבעלות יותר, את לא יכולה לקחת ממנה ולהעביר לרשות.

אביגיל שקוביצקי: לכן את הצגת טוב את הבעיה ואנחנו ממש מחכים לפתרון.

אביגיל שקוביצקי: דודי כבר נתן לנו אופטימיות ועכשיו חזרנו חזרה.

אורלי ליימן עיני: אני שוב אדגיש.

אורלי ליימן עיני: הבשורה פה היא שלא יקוזז מהבעלות יותר ממה שתוקצב.

אורלי ליימן עיני: כלומר, אם היא תוקצבה רק בגין 90% היא תוקצב 90% ואל מול זה ברשות המקומית יתוקצב שכר מלא.

אורלי ליימן עיני: לגבי זה שהצהרונים מתוקצבים בחדר, כמו שדודי הציג, יש כמה סיבות למה אנחנו לא מסכימים עם הטענה הזאת אבל זה נושא אחר.

אביגיל שקוביצקי: אז אני חוזרת על שתי הנקודות.

אביגיל שקוביצקי: אחת, באמת אם תוקצב ביתר את השעתיים אז תקחי אבל הרבה דברים לא תקצבת אותם.

אביגיל שקוביצקי: זה אותו משרד החינוך.

אביגיל שקוביצקי: אני לא מדברת עכשיו עם כמה רשויות.

אביגיל שקוביצקי: אותו משרד החינוך, אותו דודי שבעצם יושב על התקציב של הגן.

אביגיל שקוביצקי: הוא יודע שחסר כסף בגננת וחסר כסף בסייעת והוא יודע שיש שעתיים מיותרות.

אביגיל שקוביצקי: אז לפני שמזיזים את השעתיים המיותרות – כפול 90% זה ברור לי, לא חשבנו לרגע שתיקחו כפול 100%.

אביגיל שקוביצקי: אני מדברת על משהו הרבה יותר רחב.

אביגיל שקוביצקי: את השעתיים כפול 90% קחי.

אביגיל שקוביצקי: את צריכה לקחת וחבל שלא לקחו תמיד.

אביגיל שקוביצקי: אבל תביאי קודם את מה שחסר.

אביגיל שקוביצקי: חסר בגננת, חסר בסייעת.

אביגיל שקוביצקי: אם, למשל, אנחנו מדברים שהשעתיים האלה של הסייעת זה 17% מהמשרה של סייעת ומשרה של סייעת היא בסביבות 42%-43% מתקציב הגן, אנחנו מדברים סה"כ על סביבות 7%-8% אחוזים שאת הולכת לקחת מהגן ולהעביר לרשות.

אביגיל שקוביצקי: כנגד, חסר בגן סביבות 20%.

אביגיל שקוביצקי: אם תביאי את ה-20% יהיה אפשר להוריד את ה-7% ותשאירי את ה-13%.

אביגיל שקוביצקי: אבל לא יכול להיות שאת רק לוקחת ולא נותנת את מה שאת חייבת.

אביגיל שקוביצקי: תחשבי שאנחנו ספק לקוח.

אביגיל שקוביצקי: לא שילמתי לך עדיין וכבר יש לי טענות למה לא סיפקת את כל הסחורה ולמה לא עשית דברים נוספים.

אביגיל שקוביצקי: קחי את ה-7% האלה בוודאי, תביאי את ה-20% שחסרים או מה שייצא לכם בתחשיב, ואז בנטו יישאר 13%.

אביגיל שקוביצקי: לגבי הצהרונים לא קיבלתי תשובה.

אביגיל שקוביצקי: לא קיבלתי תשובה כי הטענה שיש לנו 25 ילדים בממוצע לעומת 22, זה באמת יכול לעזור לחלק מהפערים.

אביגיל שקוביצקי: אבל באמת הפוקוס הוא לא על החסרים שבצהרונים.

אביגיל שקוביצקי: כרגע הפוקוס הוא על החסרים שבגנים.

אביגיל שקוביצקי: גן שחסר לו, באנו ולקחנו ו 7%.

אביגיל שקוביצקי: זה מבחינתי הפוקוס, זה האירוע הגדול שלשמו התכנסנו.

אביגיל שקוביצקי: רצינו להעלות על השולחן את זה שהצהרונים גם כך על הקשקש ויכול להיות שזה יטופל.

אביגיל שקוביצקי: דודי אמר שבעזרת השם יכול להיות שבעתיד יתנו למוכר שלא רשמי להפעיל ישירות, אז יכול להיות שתצטמצם הבעיה.

אביגיל שקוביצקי: אני מדברת על זה שבאים לקחת מהגן 7% כשיודעים שחסרים לו 10%, 20%, 30%.

אביגיל שקוביצקי: אז אי-אפשר לקחת לפני שנותנים.

אביגיל שקוביצקי: תיתני להם מה שמגיע להם ותוכלי לקחת מהם את מה שלא מגיע להם.

אורלי ליימן עיני: אז קודם כל, ממוצע משתתפים בגן במוכשר הוא לא 25 אלא 26-27 וזה מאפשר משחק הרבה יותר גדול לרשויות המקומיות.

אורלי ליימן עיני: כמו שדודי אמר, זה הרבה מעל נקודת השוויון.

אורלי ליימן עיני: לגבי נוסחת התקצוב באופן כללי של גני הילדים, אני לא חושבת שזה הדיון היום אבל זה נושא שכך כבר תוקצב הרבה שונים.

אורלי ליימן עיני: יש פה נושאים לכאן ולכאן.

אורלי ליימן עיני: אם פותחים, אני לא בטוחה שזה יהיה לכיוון אחד.

אביגיל שקוביצקי: למה זה לא הדיון?

אביגיל שקוביצקי: לא הבנתי, זה הדיון.

אביגיל שקוביצקי: אתם באתם ופתחתם לדיון כי אמרת לגנים שיש להם שעתיים בכפל.

אביגיל שקוביצקי: פתחתם את התקציב של הגן והורדתם שעתיים ומעבירים את זה מהבעלות לרשות.

אביגיל שקוביצקי: אז את כן פתחת את זה לדיון.

אביגיל שקוביצקי: אם לא היית פותחת, יכול להיות שהיו ממשיכים לשתוק.

אביגיל שקוביצקי: כלומר, לא היה קורה איזה פיק והיו ממשיכים לפעול במתכונת מאוד מצומצמת, חנוקה, מסוכנת, שחלק מתפרקים, חלק לא, חלק מביאים כסף מאמריקה.

אביגיל שקוביצקי: אבל אתם באתם ופתחתם והעליתם את השולחן שלגן יש שעתיים בכפל שאותם אתם לוקחים ומעבירים לרשות.

אביגיל שקוביצקי: אז ברגע שאת פותחת את המודל של הגן אז לא יכולה להגיד לי מה אתם פותחים את המודל.

אביגיל שקוביצקי: משרד החינוך פתח את המודל.

אביגיל שקוביצקי: או שהוא פותח או שהוא לא נוגע.

 << אורח >> יעקב סגל: ממשיך כפי שהיה.

אביגיל שקוביצקי: אני מקווה שכן תפתחו אבל תפתחו לשני הכיוונים.

 << אורח >> יעקב סגל: הדברים ברורים.

 << אורח >> יעקב סגל: לפעמים אין תשובות אז זה לא נושא לדיון.

אביגיל שקוביצקי: היא צודקת שזה נושא טעון, מורכב של הרבה מאוד שנים, רחב בהרבה מאוד היבטים.

אביגיל שקוביצקי: בטח אי-אפשר לפתוח מהיום למחר.

אביגיל שקוביצקי: זה יכול לקחת שנה, זה תהליך ארוך מאוד.

אביגיל שקוביצקי: אי-אפשר להיכנס לאיזה תחשיב.

אביגיל שקוביצקי: שורה אחת בתחשיב של שעתיים ומוציאים ואת השורות האחרות לפני אחרי להגיד שזה הרבה שנים ואנחנו לא פותחים.

אביגיל שקוביצקי: אם פתחת את האקסל אז פתחת.

אביגיל שקוביצקי: או שלא תיכנסי אליו או שתיכנסי.

 << אורח >> יעקב סגל: הדברים ברורים.

 << אורח >> יעקב סגל: אני מבין שאין כל-כך תשובות.

אורלי ליימן עיני: שוב, במסגרת הצהרון יש תשלום בכפל.

אורלי ליימן עיני: אנחנו לא יכולים להמשיך את התשלום בכפל.

 << אורח >> יעקב סגל: את זה שמענו.

 << אורח >> יעקב סגל: אנחנו לא רוצים לקבל כפל.

אביגיל שקוביצקי: את לא נגעת בנושא כי הבעיה זה לא הצהרון.

אביגיל שקוביצקי: מי מדבר על הצהרון?

אורלי ליימן עיני: אנחנו מדברים על הסייעות בצהרונים.

אורלי ליימן עיני: הסייעות בצהרונים ימשיכו לקבל את השכר כפי שמגיע להן.

אורלי ליימן עיני: אנחנו לא נקזז מאף בעלות מעבר למה ששולם, למרות שבעבר היא היתה צריכה להעמיד את השכר המלא לאותה סייעת.

אורלי ליימן עיני: זאת אומרת, עכשיו אנחנו מקזזים רק את ה-90% למרות שהיא העמידה את השכר המלא.

אורלי ליימן עיני: הבעיה הזאת במסגרת הצהרונים הוסדרה.

אביגיל שקוביצקי: זה עצוב כי אני חושבת שאת לא בבעיה בכלל.

אביגיל שקוביצקי: לא הבנת את הבעיה.

אביגיל שקוביצקי: הבעיה היא לא הצהרונים.

אביגיל שקוביצקי: לגבי הצהרונים הצגנו שיש כמה בעיות כאלה ואחרות.

אביגיל שקוביצקי: דודי צודק שאם יש ממוצע גדול זה מצמצם את הכול או את הרוב ואת הבעיה האופרטיבית הוא אמר שגם אפשר לפתור.

אביגיל שקוביצקי: לכן הנחנו בצד את הצהרונים.

אביגיל שקוביצקי: מתחילת הדיון ועד עכשיו הדיון זה לא על הצהרונים.

אביגיל שקוביצקי: לגבי הצהרונים את אומרת בעצמך שמי שמפעיל את הצהרונים זאת הרשות והיא תקבל בסוף את הכסף לצהרון.

אביגיל שקוביצקי: מפעילי הצהרונים כאן לא בבעיה.

אביגיל שקוביצקי: מפעילי הצהרונים רוצים לפתוח צהרונים.

אביגיל שקוביצקי: אין מפעיל צהרון שלא רוצה לפתוח צהרון.

אביגיל שקוביצקי: למה אין צהרונים?

אביגיל שקוביצקי: לא בגלל מפעילי הצהרונים והצהרונים כאן זה לא הנושא.

אביגיל שקוביצקי: זה הנושא שמשרד החינוך בא ולקח מהגן כסף.

אביגיל שקוביצקי: לכן הבעיה שלנו זה הגנים.

אביגיל שקוביצקי: באו ולקחו את התקציב שהוא בכפל.

אביגיל שקוביצקי: אני אומרת שזאת הנקודה היחידה שאת צודקת שהיה שם כפל תקצוב ובאמת תיקחי מהגן את השעתיים.

אביגיל שקוביצקי: אבל הרבה דברים אחרים חסרים לגן.

 << אורח >> יעקב סגל: לפני שלוקחים.

אביגיל שקוביצקי: אז אם את באה לקחת ממישהו אז את צריכה לראות מה חסר.

אביגיל שקוביצקי: אני מעסיקה 80 נשים.

אביגיל שקוביצקי: אם אני אבוא למישהי ואומר לה שבטעות שילמתי לה נסיעות בכפל אבל מצד שני, הורדתה לה חצי מהשעות כי הקלדתי שעתיים שהיא עבדה במקום 200.

אביגיל שקוביצקי: אז מה היא תגיד לי?

אביגיל שקוביצקי: אביגיל, את מורידה ממני את הנסיעות כשהבאת לי שעתיים במקום 200?

אביגיל שקוביצקי: איך אני אחיה עם המשכנתא ועם הכול.

אביגיל שקוביצקי: קודם תביאי לי את ה-200 שעות ואת הכפל שעות תורידי.

אביגיל שקוביצקי: אז אתם באים לקצוות, שזה השעתיים.

אביגיל שקוביצקי: מבחינת כל מי שמכיר את מודל התקצוב של הגנים וכל מי שרואה כמה עולה גן ילדים הן לרשויות מקומיות והן לבעלויות, יודע שהחסר שם הוא מטורף.

אביגיל שקוביצקי: הוא מכניס לגירעונות גם רשויות וגם בעלויות.

אביגיל שקוביצקי: את לא יכולה לקחת את השעתיים עד שלא ראית את כל התמונה.

אביגיל שקוביצקי: שנים דודי ומשה שגיא אומרים שנים שאני צודקת שחסר כסף בגנים אבל זה מול האוצר ותלכו לאוצר.

אביגיל שקוביצקי: אז הוא לא פתח לטובה אבל גם אף פעם לא לרעה.

אביגיל שקוביצקי: ההפתעה פה שזה פעם ראשונה שאתם אומרים שאתם כן פותחים את הגנים, לוקחים משם שעתיים שזה בכפל ומתעלמים מיתר השורות.

אביגיל שקוביצקי: אני מציעה שלפני שצוללים שבאמת תשבו ותראו את המודל של הגנים.

אביגיל שקוביצקי: יכול להיות שתגידו שלא יכולים לפתוח, לא יכולים להוסיף כסף, זה אירוע גדול מידי.

אביגיל שקוביצקי: אבל גם לא יכולים לקחת.

אביגיל שקוביצקי: לא יעלה על הדעת לקחת ממי שקיבל מראש בחסר.

אביגיל שקוביצקי: זה הנושא, הסייעת של הגן ולא הסייעת של הצהרון.

 << אורח >> יעקב סגל: אנחנו חייבים לסיים ממש בעוד כמה דקות.

 << אורח >> יעקב סגל: דודי, מה ההתייחסות שלך?

דודי מזרחי: אביגיל, אני אפנה אליך ישירות.

דודי מזרחי: אני יודע שהנושא הזה בנפשך ובנפשם של רבים.

דודי מזרחי: זה נושא שאתם מעלים כבר תקופה ארוכה.

דודי מזרחי: יש מחלוקת על הנושא של התקצוב של הגנים בבוקר.

דודי מזרחי: בואו נשים את זה קודם כל ביושר כי אני חושב שיש פה איזה מצג שווא.

דודי מזרחי: משהו כמעט לא הוגן שמנסים לעשות כאן על הגב של הסייעות או של ההורים.

דודי מזרחי: התקצוב של הצהרונים הוא לא בחסר, בטח במודל של ניצנים.

דודי מזרחי: אני שמח שאמרת את זה גם קודם.

דודי מזרחי: בהשוואה לציל"ה הוא תקצוב ראוי ושבהחלט מאפשר לקיים צהרון ואפילו להרוויח ממנו כסף במקומות מסוימים.

דודי מזרחי: יש גני ילדים במוכר שאינו רשמי עם 35 ילדים בצהרון ושם בוודאי שאין בעיה.

דודי מזרחי: זאת אומרת, יש כאן איזה סחף של הדיון לעבר הוויכוח על התקצוב של המסגרת בבוקר.

דודי מזרחי: אני חושב שזה לא בסדר.

דודי מזרחי: סליחה שאני אומר.

דודי מזרחי: צריך לעשות הפרדה מקצועית.

דודי מזרחי: לגבי הצהרונים, אני לא חושב שיש מחלוקת שהתקצוב של הצהרונים הוא מלא ואין שום סיבה שהצהרונים לא יפעלו באופן תקין.

דודי מזרחי: אביגיל, חבל לי שניסית לגמד את הפתרון כפי שאורלי הציגה ואולי לא הבנת עד הסוף או שאנחנו לא הסברנו מספיק טוב.

דודי מזרחי: כעיקרון, בבעלות במוכר שאינו רשמי, התקצוב הוא 90% ויש חלק של הרשות.

דודי מזרחי: היא צריכה להעמיד את הסייעת מלא, הרי היא משלמת לה משרה מלאה בהתאם להסכמי שכר גם אם היא לא משלמת בהתאם להסכמי השכר.

דודי מזרחי: למרות ההיבט הזה, בגלל המורכבת שיש במוכר שאינו רשמי, אנחנו יחד עם אגף תקציבים במשרד האוצר, הסכמנו לעשות שינוי במודל הקיזוז בכדי לא להגיע למצב שאנחנו מעמיסים משהו על בעלויות במוכר שאינו רשמי מעבר ליכולתם.

דודי מזרחי: אי-אפשר בגלל הנקודה הספציפית הזאת לפתור את כל הנושא הגדול בבוקר.

דודי מזרחי: אני אזכיר שזה נושא שנתקף בבג"צ ללא הצלחה.

דודי מזרחי: זה נושא שהיו עליו מספר דיונים.

דודי מזרחי: אגב, זה היה נושא לוויכוחים פוליטיים, נושאים שבעבר תוקצבו גם בהסכמים קואליציוניים, הגדלת הוותק של הגננות וכיוצא בזה.

דודי מזרחי: זה נושא חשוב, שווה דיון אבל אחד לא קשור לשני.

דודי מזרחי: הצהרונים מתוקצבים באופן מאוד מאוד טוב.

דודי מזרחי: בוודאי ובוודאי בכל מקום שיש יותר מ-22 ילדים אין שום סיבה, גם במוכר שאינו רשמי, שלא יפעילו צהרונים.

דודי מזרחי: מי שאומר אחרת, הוא יכול להגיד כי זאת מדינה חופשית, אבל בסופו של דבר, איפה שיש יותר מ-22 ילדים בצהרון אין שום סיבה שהמסגרת לא תפעל גם במוכר שאינו רשמי וצריך להגיד את זה.

אביגיל שקוביצקי: נכון, אמרנו שניצנים יכול לפעול מעולה וכל אנשי ניצנים רוצים לפתוח.

דודי מזרחי: צריך להגיד את זה.

דודי מזרחי: אני מבין שאת רוצה לפתוח את התקצוב של הבוקר וזה לגיטימי וזאת זכותך.

דודי מזרחי: אגב, בתקצוב של הבוקר יש גם הרבה בעלויות שמרוויחות.

 << אורח >> יעקב סגל: אני גם חושב שאי-אפשר לחייב את הגנים להפעיל.

אביגיל שקוביצקי: דודי, פרקטית הגן צריך להסכים שיהיה בו צהרון והגן מתנגד.

אביגיל שקוביצקי: אתה צודק, ניצנים זה כיף.

אביגיל שקוביצקי: אפשר לנייד, זה גמיש, באמת ניצנים זאת חתיכת עבודה יפה אתם עושים.

אביגיל שקוביצקי: לא שמעתי שכל מפעיל לא מוכן להפעיל את הפרויקט הזה.

אביגיל שקוביצקי: שמעתי על מי שאחראי על הגן בבוקר שאומר אתם לא תיכנסו לפה.

אביגיל שקוביצקי: הנה בגן של הילד שלי, המוסד אומר לצהרון ללכת.

דודי מזרחי: אבל הסייעת מתוקצבת במשרה מלאה?

אביגיל שקוביצקי: בגן הוא מקבל משרה מלאה.

אביגיל שקוביצקי: הוא לא מעסיק אותה משרה מלאה, האמת חייבת להיאמר.

דודי מזרחי: חמור מאוד.

דודי מזרחי: אז לא בסדר גם עבור הסייעת.

דודי מזרחי: בגלל זה היא לא משתכרת שכר מספיק.

דודי מזרחי: בגלל זה הסייעות מתלוננות בחלק מהמקרים שהן לא מקבלות את השכר שהן צריכות לקבל.

דודי מזרחי: הבעלות שפועלת בצורה הזאת פועלת באופן לא תקין.

אביגיל שקוביצקי: אני מדברת עם מישהו שמפעיל באופן תקין ומשלם כדין והסייעת בחרה ללכת בשעה 14:00 כי היא לא רוצה להישאר עד השעה 16:00 אז היא קיבלה לכן עד 14:00.

אביגיל שקוביצקי: אני לא מדברת חלילה על אלה שלא משלמים כדין, שזה כמובן צריך לקנוס, להעניש ולסגור אותם.

אביגיל שקוביצקי: אני מדברת על מי ששילם לפי דיני עבודה והסייעת רצתה ללכת בשעה 14:00.

אביגיל שקוביצקי: אבל אותו מפעיל, אותו גן קיבל תקציב לשכר ובסך הכול הוצאת תקציב לשכר.

אביגיל שקוביצקי: זה לא משנה אם לסייעת בגלל שהיו הרבה מילויי מקום או לגננת.

אביגיל שקוביצקי: כלומר, לא נשארה לו יתרה בתקציב שכר.

אביגיל שקוביצקי: הרי כידוע בגן ילדים 90% צריך ללכת לשכר.

אביגיל שקוביצקי: באת והבאת לו את זה באותו נושא אחד, באותו סכום.

אביגיל שקוביצקי: הוא לא אמור לחשב כמה הבאת לנסיעות וכמה לשעות.

דודי מזרחי: אביגיל, את מכירה בין היתר את הבקרות שעשה משרד החינוך על נושא של גני ילדים במוכר שאינו רשמי.

דודי מזרחי: אנחנו יודעים שבחלק מהמקומות מדובר בעסק.

דודי מזרחי: זה מקום שיש בו גם רווחים.

דודי מזרחי: הכול תלוי בפרופיל של הגננות, תלוי במספר הילדים בגן.

דודי מזרחי: אתם רוצים לפתוח את זה?

דודי מזרחי: אני לא בטוח שזאת הזירה המדויקת לפתוח את זה.

דודי מזרחי: זה על חשבון ההורים והסייעות וזה לא הוגן.

אביגיל שקוביצקי: אנחנו מאוד נשמח לפתוח את זה בגלל שגן ילדים שמשלם כדין לגננת ולסייעת, אין מצב שהוא מרוויח.

אביגיל שקוביצקי: כמו שאמרת, זה בנפשי.

אביגיל שקוביצקי: הייתי סמנכ"ל ברשת של בית יעקב 6 שנים.

אביגיל שקוביצקי: יש שם מאות גנים.

אביגיל שקוביצקי: כיום אני רואת חשבון של עשרות אלפי גנים, גם ברשויות מקומיות וגם בגנים.

אביגיל שקוביצקי: כל הזמן יושבת על מסד נתונים.

אביגיל שקוביצקי: אי-אפשר להרוויח בגן.

אביגיל שקוביצקי: אם מישהו רוצה לפתוח גן ילדים אני אומרת לו לפתוח פלאפל.

אביגיל שקוביצקי: עכשיו בקורונה קצת פישלתי עם הטיפ הזה אבל גן ילדים בוודאות מפסיד.

אביגיל שקוביצקי: אם אתה רוצה לפתוח, תפתח.

 << אורח >> יעקב סגל: אנחנו חייבים לסיים.

 << אורח >> יעקב סגל: אני רואה פה מצד אחד את הנכונות של דודי ושל האנשים הטובים לראות איך מוצאים פתרון לעניין.

 << אורח >> יעקב סגל: אבל אני חושב שכל זמן שיקצצו מהגנים, הגנים האלה לא יפתחו את הצהרונים.

 << אורח >> יעקב סגל: אין לנו אפשרות לחייב אותם והבעיה הזאת תימשך הלאה.

 << אורח >> יעקב סגל: כמו שאביגיל אמרה, אני בעד לפתוח את הדבר הזה.

 << אורח >> יעקב סגל: דודי, יש לך לב חם, לב רחב.

 << אורח >> יעקב סגל: יש דברים שצריך לתקן אבל צריכים להסתכל.

 << אורח >> יעקב סגל: כשמוצאים פה נקודה ושם נקודה זה לא נותן הכללה על כל המקומות.

 << אורח >> יעקב סגל: אני מתנצל שאני צריך לסיים את הדיון.

 << אורח >> יעקב סגל: הייתי אופטימי שנצא מפה עם איזו בשורה.

 << אורח >> יעקב סגל: מה אגיד?

 << אורח >> יעקב סגל: נקווה לימים יותר טובים.

 << אורח >> יעקב סגל: אנחנו נמשיך ונעקוב ונראה מה עושים הלאה בנדון.

 << אורח >> יעקב סגל: תודה רבה, הישיבה נעולה.